
הוועדה המיוחדת לדיון בהצ"ח הרשות הממשלתית להתחדשות עירונית,
הצ"ח התכנון והבניה (הוראת שעה) ובהצ"ח שירותים פיננסיים חוץ מוסדיים
01/08/2016

הכנסת העשרים
מושב שני
<פרוטוקול מס' 70>
מישיבת הוועדה המיוחדת לדיון בהצ"ח הרשות הממשלתית להתחדשות עירונית, הצ"ח התכנון והבניה (הוראת שעה) ובהצ"ח שירותים פיננסיים חוץ מוסדיים
יום שני, כ"ו בתמוז התשע"ו (01 באוגוסט 2016), שעה 19:05
<סדר היום:>
<הצעת חוק הרשות הממשלתית להתחדשות עירונית, התשע"ה-2015>
נכחו:

<חברי הוועדה:> 
אלי כהן – היו"ר
דוד ביטן 
יוסף ג'בארין 
חיים ילין 
אורלי לוי אבקסיס 
יואב קיש 
חברי הכנסת:
עבדאללה אבו מערוף

יעקב אשר
יגאל גואטה

תמר זנדברג

עבד אל חכים חאג' יחיא

מנואל טרכטנברג

יוסי יונה

יעל כהן פארן

שולי מועלם-רפאלי

יוליה מלינובסקי

אברהם נגוסה
<מוזמנים:> 
	עינת גנון
	–
	מנהלת אגף התחדשות עירונית, משרד הבינוי והשיכון

	חנה גבאי
ארז קמיניץ
	–
-
	עו"ד, סגנית בכירה ליועמ"ש, משרד הבינוי והשיכון
עו"ד, המשנה ליועץ המשפטי לממשלה, משרד המשפטים

	אסתי ורהפטיג בס
	–
	עו"ד, משפטנית, משרד המשפטים

	דני חורין
ערן ניצן
	–
-
	עו"ד, מחלקת ייעוץ וחקיקה, משרד המשפטים
סגן הממונה על התקציבים, משרד האוצר

	דנה אהרונוביץ'
	–
	ממונה מפקחת ארצית, שומת מקרקעין, רשות המסים, משרד האוצר

	דגנית חגי סעדון
	–
	עו"ד, הלשכה המשפטית, רשות המסים, משרד האוצר

	ישי פרלמן
	–
	עו"ד, הלשכה המשפטית, רשות המסים, משרד האוצר

	יניב כהן
	–
	מנהל תחום בכיר שומת מקרקעין , רשות המסים, משרד האוצר

	מיכל סופר
	–
	מנהלת תחום בכירה, רשות המסים, משרד האוצר

	רויטל סלהוב
	–
	מנהל תחום שומת מקרקעין, רשות המסים, משרד האוצר

	ליאת שדמי
	–
	ממונה מיסוי מקרקעין, רשות המסים, משרד האוצר

	אפרת ברנד
	–
	עו"ד, משרד האוצר

	מעין נשר
	–
	רכזת שיכון, אגף תקציבים, משרד האוצר

	יובל טלר
	–
	רפרנט שיכון, אגף תקציבים, משרד האוצר

	בישארה אלי פראן
	–
	עו"
עו"ד, עוזר היועץ המשפטי, נציבות שירות המדינה, משרד ראש הממשלה

	סיון להבי
יהודה זמרת
	–
-
	סגן מנהל המינהל לשלטון מקומי, משרד הפנים
עו"ד, היועץ המשפטי, משרד הפנים

	עפרה כרמון-אבן
	–
	מנהלת תחום היבטים חברתיים בתכנון ובניה, משרד הרווחה והשירותים החברתיים

	עירית בשן
	–
	מפקחת ארצית, משרד הרווחה והשירותים החברתיים

	עמיר שקד
	–
	עו"ד לשכה משפטית, רמ"י- רשות מקרקעי ישראל

	חיים פייגלין
	–
	סגן נשיא ויו"ר אגף יזמות ובניה, התאחדות בוני הארץ

	ישי איצקוביץ'
	–
	עו"ד, יועץ משפטי, התאחדות בוני הארץ

	אמיר הלר
	–
	משנה למנכ"ל ומנהל אגף יזמות ובניה, התאחדות בוני הארץ

	גיא ששון
	–
	יו"ר ועדת התחדשות עירונית, התאחדות בוני הארץ

	לריסה קייס
	–
	חברת ועדת התחדשות עירונית, התאחדות בוני הארץ

	יוסי בר דוד
	–
	חבר ועדת התחדשות עירונית, התאחדות בוני הארץ

	גולן בן-צבי
	–
	עו"ד, לשכת עורכי הדין

	מאיה בן ציון
	–
	נציגות התושבים

	רחל לוינגר
	–
	נציגות התושבים

	שרה מילוא
	–
	נציגות התושבים

	דניאל גיגי
	–
	נציג ארגון שתי"ל

	הילה בייניש
	–
	מנכ"לית, המועצה הישראלית לבנייה ירוקה

	יעל מרום
	–
	סמנכ"לית, המועצה הישראלית לבנייה ירוקה

	קרן שווץ
	–
	מנהלת מחקר ופיתוח, המועצה לבנייה ירוקה

	מרק מוספיר
	–
	ראש ארגון ועדים

	דורית לוי
	–
	פעילה חברתית

	בן ציון קבקוב
	–
	יזם

	מכלוף בן עמי
	–
	פעיל חברתי

	מיכאל בן הרוש
	–
	פעיל חברתי

	משה בלולו
	–
	פעיל חברתי

	אפרת מעין ברזל
	–
	פעילה חברתית

	אלירן קמפאנו
	–
	מנהל מחלקת תבע, אשדר חברה לבנייה בע"מ

	ליאור דץ
	–
	אדריכל, אגודת האדריכלים

	בקי קשת
	–
	עו"ד, שומרי משפט - רבנים למען זכויות אדם

	קובי וייס
	–
	מנהל תחום דיור, שומרי משפט - רבנים למען זכויות אדם

	יוסף פופוביץ
	–
	פעיל חברתי, שומרי משפט - רבנים למען זכויות אדם

	אלעד פופוביץ
	–
	פעיל חברתי, שומרי משפט - רבנים למען זכויות אדם

	יעקב פופוביץ
	–
	פעיל חברתי, שומרי משפט - רבנים למען זכויות אדם

	עטרת הורוביץ
	–
	מקדמת מדיניות וחקיקה, שומרי משפט - רבנים למען זכויות אדם

	יעל פדן
	–
	אחראית תחום התחדשות עירונית, עמותת במקום

	מיה עתידיה
	–
	מתכנן, עמותת במקום

	שרון קרני כהן
	–
	עו"ד, עמותת במקום

	מירה סלומון
	–
	עו"ד, מנהלת מח' משפט, מרכז השלטון המקומי

	אלינה לובנצוב
	–
	עו"ד, מרכז השלטון המקומי

	ערן פייטלסון
	–
	יועץ, מרכז השלטון המקומי

	יעל בן אליעזר
	–
	מרכז השלטון המקומי

	חומי נןבנשטרן
	–
	סמנכ"לית, מועצה לשימור אתרי מורשת בישראל

	טל ברוך
	–
	מארגן מנהל פרויקטים, חברת טאבה קידום פרויקטים

	שלום שמעון
	–
	מנכ"ל איגוד התאגידים העירוניים

	מיכל רוזנבוים
	–
	עו"ד, יועצת משפטית, איגוד התאגידים העירוניים

	עדינה עבאדי
	–
	מורה בכירה, האגודה לזכויות האזרח

	אורי אטינגר
	–
	מנהלת תחום קידום מדיניות ופרוייקטים, מרכז הגר באוניברסיטת תל אביב

	עידו קלינברגר
	–
	מנהל תחום התחדשות עירונית, חברת מוזאיקה - המרכז ליישוב סכסוכים בהסכמה

	נעמה בן זאב
	–
	סמנ"כל התחדשות עירונית, חברת עזרה וביצרון

	ניצן ברכן
	–
	מנהל המחלקה להתחדשות עירונית, חברת עזרה וביצרון

	אייל אוכמן
	–
	יו"ר, איגוד חברות תמ"א 38 והתחדשות עירונית

	איתי הוז
	–
	חבר הנהלה, איגוד חברות תמ"א 38 והתחדשות עירונית

	אסף שאול
	–
	חבר הנהלה, איגוד חברות תמ"א 38 והתחדשות עירונית

	יוסף הלוי
	–
	סמנכ"ל הנדסה ופיתוח, נתיבי ישראל

	גיא נועם
	–
	עו"ד

	איתמר יחיאל
	–
	מתמחה

	מאיר גולדמן
	–
	מנכל, חברת יעוץ אסטרטגית (פרטית) - להתחדשות עירונית

	לירון עצמון
	–
	מנהלת תחום, איגוד לשכות המסחר

	אינה אוגיר
	–
	בעלת עניין, התחדשות אורבנית בע"מ

	פרידה קאופמן
	–
	בעלת עניין, התחדשות אורבנית בע"מ

	פנינה קפלן
	–
	אגף תכנון ובניה, המשרד להגנת הסביבה

	שרית דנה
	–
	עו"ד, יועצת לתכנון ובניה, פורום ה-15

	עמית פוני
	–
	ראש מנהלת התחדשות עירונית, מוריה חברה לפיתוח ירושלים

	רות תם
	–
	אדריכלית, החברה למתנסים- מנהל קהילתי גנים

	רמי שדה
	–
	סמנכ"ל פיתוח עסקי, חברת קדמת היובל

	אתי ירדן
	–
	מנכ"לית, חברת נדל"ן ומלואו- התחדשות עירונית-תכלול פרוייקטים

	רם חלפון
	–
	יו"ר, עמותת נתיב לבית ועתיד

	דניאל דושניצקי
	–
	מנהל תחום חקיקה ומדיניות, התנועה למען איכות השלטון בישראל ע"ר

	חיים מסילתי
	–
	שמאי מקרקעין, לשכת שמאי המקרקעין

	מיכאל שיזף
	–
	פעיל, המשמר החברתי

	דינה רווה
	–
	פעילה, המשמר החברתי

	שרה קוולר
	–
	פעילה, המשמר החברתי

	יצחק שפריר
	
	


לרשימת השדלנים שנכחו בדיון – ראו בקישור זה.

<ייעוץ משפטי: >
תומר רוזנר
גלעד קורן
<מנהלת הוועדה:>
אריאלה מלכה
<רישום פרלמנטרי:>
אהובה שרון, חבר המתרגמים
<הצעת חוק הרשות הממשלתית להתחדשות עירונית, התשע"ה-2015>
<היו"ר אלי כהן:>
אני מחדש את הישיבה בנושא חוק הרשות הממשלתית להתחדשות עירונית.

<יגאל גואטה (ש"ס):>
אדוני היושב ראש, לפני שמתחילים, אני רוצה הודעה. 

<היו"ר אלי כהן:>
בבקשה.

<יגאל גואטה (ש"ס):>
אני רוצה להודיע הודעה משמחת. בישיבה הקודמת, בלי מתכוון אדוני היושב ראש אמר לי שיש כאן משהו פוליטי ואני מחלתי לו מראש. אני רק רוצה להודיע שהשר דרעי – כרגע אני בא ממנו – אמר לי שהוא לא רוצה כלום, הוא מוותר על כל דבר ששייך לסמכויות שלו ובלבד שהדברים שביקשנו לטובת האוכלוסייה המוחלשת, יועברו היום. אפשר לכתוב את זה בהתייעצות, בסמכות, במה שרוצים ובלבד שכל הדברים יהיו בחוק.

<היו"ר אלי כהן:>
אני בהחלט מכבד את ההתייחסות.

<קריאה:>
שום דבר לא פוליטי, אבל הוא מזים את הטענות שהיו.

<היו"ר אלי כהן:>
למען הסר ספק. הרביזיה שהוגשה, אנחנו נקבל אותה ולצורך העניין נצביע שוב על ההסתייגויות למרות שהצבענו. 

מי בעד קבלת הרביזיה?

<אורלי לוי אבקסיס (ישראל ביתנו):>
אני מבקשת הצבעה על כל הסתייגות ולא על כל ההסתייגויות.

<היו"ר אלי כהן:>
זה מה שאמרתי. אני קודם כל מקבל את הרביזיה שלך. מי בעד הרביזיה? מי נגד?

הצבעה

בעד הרביזיה – פה אחד
הרביזיה נתקבלה.

<היו"ר אלי כהן:>
קיבלנו את הרביזיה. למען הסר ספק ולו הקל שבקלים, בנושא הזה אנחנו נצביע שוב. בין היתר, מעבר לתיקונים הנוספים לצורך העניין שעלו בפעם הקודמת שכמובן אמרנו שמתקבלים, גם של חברי הכנסת כאן, במסגרת הדיונים שהיו עם חבר הכנסת גואטה, לצורך העניין יש עוד שני סעיפים.

<יגאל גואטה (ש"ס):>
דרך אגב, אדוני היושב ראש, אני חייב לציין שאני בעצם הצגתי את עמדתם של כל חברי הכנסת. זה לא משהו פרטי שלי. 

<היו"ר אלי כהן:>
אין לי ספק.

<יגאל גואטה (ש"ס):>
אני לא לוקח קרדיט לבד. אני לא רוצה להתחיל לומר את כל השמות.

<אורלי לוי אבקסיס (ישראל ביתנו):>
לראות חבר כנסת גם בסיעה לא הכי דמוקרטית שבעולם שיכולה - - -

<יגאל גואטה (ש"ס):>
בנושא נשים.

<אורלי לוי אבקסיס (ישראל ביתנו):>
עומד על שלו באומץ ומצליח להביא גם לשינוי החקיקה, אני חושבת שזה יכול להוות דוגמה לחברי כנסת בקואליציה איך מתוך הקואליציה אתה יכול לשנות. אלי, אתה הוכחת את זה, אנחנו הוכחנו את זה, שיתוף פעולה בין קואליציה לאופוזיציה לטובת הכלל. נמצא כאן גם נציג שר השיכון. אני רוצה להודות, חגי, שכל הנושאים של הדיור הציבורי, של ההגנה על דיירי הדיור הציבורי, נכנסו לגוף החוק ועכשיו אנחנו גם מבינים שמתקבלים ההסתייגויות לגבי הנושא של זכויות רכישה בלי הגבלת זמן והנושא של סעיף 16(ד)(2). אם אכן זה קורה וגם ההסדר של גואטה שגילה אומץ גדול קורה, אני אסיר את שאר ההסתייגויות.

<היו"ר אלי כהן:>
תחזרי על הדברים. זכויות רכישה בלי הגבלת זמן, ומה עוד?

<אורלי לוי אבקסיס (ישראל ביתנו):>
זכויות רכישה בלי הגבלת זמן והסיפא של סעיף 16(ד)(2) לגבי סמכויות השר.
<קריאה:>
זה כבר הוטמע.

<אורלי לוי אבקסיס (ישראל ביתנו):>
מצוין. 

<תומר רוזנר:>
זה התקבל בישיבה הקודמת.

<קריאה:>
בזכויות הרכישה.

<יגאל גואטה (ש"ס):>
זה התקבל בישיבה הקודמת.

<אורלי לוי אבקסיס (ישראל ביתנו):>
למען הסר ספק, כי אז היה בלגן אם כן מצביעים או לא מצביעים. אני חוזרת ואומרת, אלי, אם כל הזכויות של דיירי הדיור הציבורי מעוגנות בחוק כלשונו וגם ההסדר בו ייצג אותנו גואטה - - -

<יגאל גואטה (ש"ס):>
דרך אגב, אני ייצגתי גם את היושב ראש ואומר לכם למה הלכתי עם זה עד הסוף, כי הרגשתי שגם הוא לא שלם עם זה.

<היו"ר אלי כהן:>
משרד השיכון, אני מבקש התייחסותכם להערתה של חברת הכנסת לוי.

<תומר רוזנר:>
ברשות היושב ראש, אני רוצה לחדד את השאלה כי גם לי זה לא מספיק ברור. יש דייר בדיור ציבורי שיש לו דירה ישנה. עכשיו נחתמה עסקה והודיעו לו שהוא יכול לרכוש את הדירה. הוא לא עשה כלום, אין לו עכשיו זמן או אין לו כסף או אין לו רצון או אין לו יכולת. מסיבות כאלה ואחרות הוא לא הגיב. הרסו את הבניין, נתנו לו שכירות וכולי והבניין החדש נבנה והוא חזר לדירה החדשה המשודרגת. האם עדיין עומדת לו הזכות?

<עינת גנון:>
כן. התשובה היא כן.

<תומר רוזנר:>
לאיזה פרק זמן?

<עינת גנון:>
אין כאן מגבלה. הסעיף שקובע בחוק הדיור הציבורי, סעיף 8ב)(2), קובע במפורש שהושלמה בניית בניין על המקרקעין האמורים בפסקה (1), יהיה הזכאי רשאי לרכוש אחת מהדירות שנבנו על אותם מקרקעין שערכה וגודלה לא יפחתו וכולי וכולי ומחיר הדירה החדשה לצורך רכישתה יהיה המחיר שהיה משלם הזכאי אילו היה רוכש את הדירה הציבורית האמורה.

<אורלי לוי אבקסיס (ישראל ביתנו):>
לא סתם אני מחדדת. מאחר שכאן בדיון נאמר שהוא צריך להודיע אם הוא מעוניין לרכוש את הדירה, אני לא רוצה שהוא יודיע בפרק זמן שבין המעבר מהמבנה הישן למבנה החדש אלא שיהיה לו את הזמן כמו שיש לדייר שנמצא בדיור ציבורי שיכול להחליט בכל רגע נתון אם הוא מעוניין או לא.

<עינת גנון:>
הוא יכול להחליט בכל רגע נתון.

<קריאה:>
לא. הוא צריך להודיע.

<אסתי ורהפטיג בס:>
להבנתנו את החוק, ברגע שהדייר מגיש בקשה ותוך שנה מהבקשה שלו מוגשת בקשה להיתר או מוגשת תכנית לפינוי בינוי או בקשה להיתר לתמ"א 38, בנסיבות האלה, אם תוך שלוש שנים הן אושרו, בנסיבות האלה הוא יכול לקנות את הדירה באותו מחיר. אבל אם לא מתקיימים התנאים האלה, אם הוא הגיש את הבקשה אחרי שהוא עבר לגור בדירה החדשה, להבנתנו - - -

<אורלי לוי אבקסיס (ישראל ביתנו):>
אלי, בוא נחדד כדי שגם משרד המשפטים יבין את מה שהמחוקק רוצה. אנחנו רוצים להגן עליהם.

<היו"ר אלי כהן:>
האם התיקון שמתבקש, שהנושא של שלוש השנים לא יהווה מגבלה.

<תומר רוזנר:>
השנה והשלוש שנים.

<היו"ר אלי כהן:>
עינת, השנה והשלוש שנים, האם התיקון הזה שלא תהיה מגבלת הזמן מקובל עליכם או שיש לכם הערה לגבי זה?

<עינת גנון:>
אנחנו רוצים לבחון. אני לא יכולה לתת תשובה מידית.

<היו"ר אלי כהן:>
מתי תבחנו?

<עינת גנון:>
עכשיו.

<אורלי לוי אבקסיס (ישראל ביתנו):>
אלי, למה הוא צריך להודיע לפני?

<היו"ר אלי כהן:>
ראית שיקשנו את התייחסותם לנושא הזה.

לגבי מספר סעיפים נוספים שעלו. סעיף אחד בנושא של אנשים קשישים, אישה מעל גיל 62 וגבר מעל גיל 67.

<תומר רוזנר:>
מעל גיל פרישה.

<היו"ר אלי כהן:>
כן. לצורך העניין הוא מקבל הבטחת הכנסה, לא יראו אותו כדייר סרבן אם לצורך העניין יש את הסוגיה של תשלומי ועד בית.

<תומר רוזנר:>
מה זה נקרא הסוגיה של תשלומי ועד בית?

<היו"ר אלי כהן:>
אם תשלומי ועד בית לצורך העניין עלו משלושים שקלים ל-400 שקלים.

<תומר רוזנר:>
אני מבין, אבל בחוק אני לא יכול לכתוב שלושים שקלים ו-400 שקלים.

<היו"ר אלי כהן:>
אז תכתוב עלייה.

<תומר רוזנר:>
עלייה כלשהי?

<היו"ר אלי כהן:>
עלייה כלשהי לעומת מה שהוא משלם היום, לא תיחשב אלא אם היזם נתן לו פתרון לתקופת זמן של חמש שנים.

<יגאל גואטה (ש"ס):>
אמרנו שבע שנים. כדי לעזור לדיירים המוחלשים.
<היו"ר אלי כהן:>
אני רוצה לנסח את זה על מנת שנגיע לסיכום.

<תומר רוזנר:>
אני רוצה להפנות תשומת לב, בעיקר של משרד המשפטים, לבקשה. מדובר בתיקן עקיף למה שמכונה חוק הדייר הסרבן, המכונה כיום חוק פינוי ובינוי, פיצוי. בחוק הזה נאמר שאם הגיעו לרוב הדרוש ודייר מסרב, בית המשפט יכול לחייב אותו בפיצויים אם לא מתקיימות נסיבות מסוימות שמנויות בחוק, בין היתר למשל לגבי אנשים עם מוגבלות שלא נתנו להם התאמות, שהפרויקט לא כדאי מבחינה כלכלית וכולי וכולי. 

<אסתי ורהפטיג בס:>
יש גם סעיף סל.

<תומר רוזנר:>
כאן מבקשים להוסיף מילה נוספת בגינה סירובו לא ייחשב בלתי סביר אם גילו הוא מעל גיל הפרישה, הוא מקבל הבטחת הכנסה והוא צפוי לשלם השתתפות בהוצאות אחזקת הבית המשותף בסכום העולה על הסכום שהוא שילם לפני הפינוי אלא אם כן היזם נתן לו פתרון שיבטיח שהוא לא ישלם יותר למשך, כמה שנים?

<חיים ילין (יש עתיד):>
שבע שנים.

<היו"ר אלי כהן:>
יש הערות לניסוח?

<יגאל גואטה (ש"ס):>
אני חושב שהנוסח בסדר גמור. אני רק רוצה להוסיף משהו קטן שאני מודה ומתוודה ששכחתי, שיהיה אותו דין למי שחי מקצבת נכות.

<קריאה:>
הבטחת הכנסה, זקנה ונכות.

<יגאל גואטה (ש"ס):>
הבטחת הכנסה, זקנה ונכות. 

<יוליה מלינובסקי (ישראל ביתנו):>
אני לא מסכימה אתך. יש שיושבים בפנסיה של חברת חשמל.

<יגאל גואטה (ש"ס):>
קצבת זקנה.

<קריאה:>
מי שזאת קצבתו היחידה.

<יגאל גואטה (ש"ס):>
מקבל הבטחת הכנסה כי קצבת זקנה כולם מקבלים, גם מי שיש לו פנסיה של 15 אלף שקלים.

<קריאה:>
יש הרבה שחיים רק על קצבת זקנה.

<היו"ר אלי כהן:>
יש עוד הערה לגבי הניסוח, חבר הכנסת גואטה?

<יגאל גואטה (ש"ס):>
לא. אני מקווה שהבנו במה המדובר.

<היו"ר אלי כהן:>
הבנו במה המדובר.

<יוליה מלינובסקי (ישראל ביתנו):>
לגבי קצבת זקנה - - -

<היו"ר אלי כהן:>
אנחנו ניתן. 

<קריאה:>
כל מי שמקבל קצבת זקנה בלבד מקבל גם הבטחת הכנסה.

<יוליה מלינובסקי (ישראל ביתנו):>
וזאת דירתו היחידה.

<היו"ר אלי כהן:>
לגבי נכות, אנחנו לא פוסלים אבל יכול להיות מצב שמישהו, יש לו נכות ויש לו שכר גבוה ולו לא אנחנו רוצים לעזור אלא רוצים לעזור למישהו אחר.

<אסתי ורהפטיג בס:>
בכל מקרה הולכים להיות בקרוב דיונים על חוק הדייר הסרבן. אני חושבת שהמסגרת המתאימה לדון בהצעות האלה היא שם.

<קריאה:>
לא. כבר דיברנו על זה.

<היו"ר אלי כהן:>
חבר הכנסת גואטה, אנחנו נכניס לגבי הזקנה. לגבי דייר סרבן, צריך לדון בזה בצורה מעמיקה ורצינית. לכן אני אומר שלא נכון עכשיו לדון בזה ולעשות מקח טעות. 
<יוליה מלינובסקי (ישראל ביתנו):>
אבל מאוד חשוב שיהיה ברור שזה הנכס היחיד שלו. כשאתם מדברים על הסעיף הזה, צריך להוסיף שזה הנכס היחיד של אותו בן אדם כי יכול להיות שיש לו כמה דירות.

<היו"ר אלי כהן:>
מקובל. הערה נכונה. נוסיף את זה לתיקון. מי שמתגורר במתחם וזאת היא דירתו היחידה.

הערה נוספת היא ששר הבינוי והשיכון יקבע תוך תשעה חודשים תקנות לעניין מי הוא מארגן. אמר משרד המשפטים, ובצדק, שיש גם חוק המארגנים ומטרת הסעיף הזה היא להבטיח שלצורך העניין יהיו מארגנים בעלי רקורד.

<יגאל גואטה (ש"ס):>
ולא בעלי עבר פלילי בתחום הבנייה.

<תומר רוזנר:>
זה חוק חופש העיסוק. בעניין הזה אני לא יכול לעשות. אי אפשר לעשות דבר כזה. יש את חוק המארגנים.

<היו"ר אלי כהן:>
חבר הכנסת ביטן, אנחנו סיכמנו את הנושא. יש לנו את החלק השני ותומר אומר שיש בעיה לגבי זה שהשר יקבע בתקנות מי הוא מארגן.

<דוד ביטן (הליכוד):>
למה אתה אומר שיש בעיה?

<תומר רוזנר:>
אני אסביר. מדובר בנושא של הסדרת עיסוק, לפי מה שאתם מציעים. מדובר כאן בנושא שיש בו פגיעה בחופש העיסוק. ההסדרה של דבר כזה צריכה להיעשות בחקיקה ראשית. אם רוצים לומר מי הוא מארגן, מה מותר לו להיות ומה אסור לו להיות, זאת שאלה.

<היו"ר אלי כהן:>
השר יכול לקבוע בתקנות?

<תומר רוזנר:>
לא מקובל לקבוע הסדרת עיסוק בתקנות. 

דבר נוסף אני רוצה להדגיש. אני חייב לומר שבנושא הזה לא הוזמנו לדיון היום אנשים שזה עלול להשפיע עליהם. נכון שהוועדה לא חייבת להזמין.

<דוד ביטן (הליכוד):>
מה קורה למשל עם רשם הקבלנים?

<תומר רוזנר:>
רשם הקבלנים, זה חוק ראשי. מה זאת אומרת? זה חוק ראשי מאוד מפורט. יש לנו את חוק המארגנים על השולחן. 

<דוד ביטן (הליכוד):>
יש צדק בטענה שאם אדם, יש פינוי בינוי והורסים לו את הבית ואחר כך אם הוא פושט רגל, מי יחזיר את הבית הזה? סבתא שלי? כלומר, אנחנו צריכים כאן לתת שהקבלן או היזם יהיה אדם - - -

<תומר רוזנר:>
הוא מדבר על המארגנים.

<דוד ביטן (הליכוד):>
לא המארגנים. אנחנו מתכוונים ליזם. אם היזם מפנה 400 יחידות - - -

<תומר רוזנר:>
חבר הכנסת ביטן, מה ההבדל בין בנייה בפינוי בינוי לבנייה חדשה? אני אסביר לך מה אני שואל. גם כאן וגם כאן, בשני המקרים, כיוון שמדובר בפרויקטים בהיקף ניכר, היזם או מי שבונה את הבניין צריך להיות קבלן רשום. 

<דוד ביטן (הליכוד):>
לא, לא מדובר על קבלן רשום.

<תומר רוזנר:>
הוא מקבל אישור מרשם הקבלנים.

<דוד ביטן (הליכוד):>
רשום אין צורך מכיוון שתנאי להיתר זה קבלת הרשום. אני לא צריך לכתוב את זה.

<תומר רוזנר:>
נכון. לכן אני אומר.

<דוד ביטן (הליכוד):>
היזם לפי גודל הפרויקט צריך לבוא עם הון עצמי.

<תומר רוזנר:>
למה אתה לא מבקש את זה במקרה של קבלן רגיל?

<דוד ביטן (הליכוד):>
בפרויקט רגיל הוא מביא לי ערבות חוק המכר. כאן אני לא מבקש ממנו. למה אני לא מבקש ממנו? כיוון שאם אני אבקש ממנו, לא יהיה פרויקט פינוי בינוי.

<תומר רוזנר:>
לא נכון.

<יגאל גואטה (ש"ס):>
אז תבקש. תומר, אנחנו מקבלים את דעתך.

<דוד ביטן (הליכוד):>
שיהיה ערבות חוק המכר.

<עינת גנון:>
הדיירים מקבלים ערבות לחוק מכר. הדיירים המתפנים מקבלים ערבות מכר.

<דוד ביטן (הליכוד):>
אני לא ראיתי את זה.

<יגאל גואטה (ש"ס):>
בסדר, דוד, מה הבעיה? ערבות חוק מכר. מה הבעיה? גמרנו. לשם מה הדיבורים? תהיה ערבות חוק מכר.

<דוד ביטן (הליכוד):>
לפי ערך הדירה פלוס עשרים אחוזים. אני בעד. יותר לא יהיה פינוי בינוי במדינה.

<תומר רוזנר:>
הנושא הזה היה על סדר יומה של ועדת הכספים בכנסת הקודמת. התברר שהנושא מאוד מאוד מורכב ויש בו הרבה בעיות. שנית, השטח מדבר כך שבפרויקטים של פינוי בינוי וגם בתמ"א 38 זה כבר הפך לנורמה שהדיירים לא חותמים אם הם לא מקבלים ערבות.

<דוד ביטן (הליכוד):>
לה כבר ההסכמים.
<תומר רוזנר:>
נכון, אבל זאת כבר נורמה.

<דוד ביטן (הליכוד):>
לא תמיד. תלוי בדיירים. אם הדיירים חזקים. בוא נגיד שאם יהיה פינוי בינוי ברמת אביב, יבקשו גם ערבות בנקאית.

<יגאל גואטה (ש"ס):>
ערבות חוק מכר, זה מצוין. למה צריך לדבר כל כך הרבה?

<קריאה:>
לא יהיו פרויקטים.

<דוד ביטן (הליכוד):>
לא יהיה פינוי בינוי.

<יגאל גואטה (ש"ס):>
למה לא יהיה? כל הזמן עושים מהיזם הזה מסכן. אנשים הולכים לעשות כאן מיליונים.

<עינת גנון:>
אדוני היושב ראש, זה נושא חדש שאני חושבת שצריך להעלות אותו.

<יגאל גואטה (ש"ס):>
אל תגידי את המלים נושא חדש לפני הצבעה.

<היו"ר אלי כהן:>
חבר הכנסת ביטן, מה אתה רוצה שיוגדר בתקנות?

<דוד ביטן (הליכוד):>
אני אומר שאפשר לקבוע בתקנות לפי גודל הפרויקט.

<יגאל גואטה (ש"ס):>
מה יקבע?

<דוד ביטן (הליכוד):>
יקבע את החוסן הכלכלי ואת התנאים.

<תומר רוזנר:>
זה לגמרי הסדרת עיסוק.

<יגאל גואטה (ש"ס):>
אתה קלקלת. אמרת לו חוק מכר הוא יותר גרוע ועכשיו הוא ננעל על זה.

<דוד ביטן (הליכוד):>
אז מה אתה רוצה שיהיה כתוב?

<תומר רוזנר:>
אני חושב שזה לא החוק הזה. החוק הזה לא מסדיר עיסוק של יזמים. 

<חיים ילין (יש עתיד):>
צריך לתקן את החוק. 

<יעקב אשר (יהדות התורה):>
יש חוק על השולחן, שייתן הצהרה עם התחייבות שתוך חצי שנה החוק הזה ייכנס לתוקף והוא יעבוד במקביל עם העניין הזה.

<דוד ביטן (הליכוד):>
חוק המארגנים לא רלוונטי. הוא מדבר על אלה שמחתימים ולא על אלה שבונים ועל אלה שעושים את כל העבודה.

<היו"ר אלי כהן:>
בואו נגיד, ככל שחוק המארגנים לא רלוונטי, משרד הבינוי והשיכון יביא חוק בנושא.

<תומר רוזנר:>
יתחייב להביא את החוק.

<יגאל גואטה (ש"ס):>
למה להביא עוד חוק? שים את זה כאן בחוק. למה עוד חוק?

<תומר רוזנר:>
אי אפשר לעשות את זה על רגל אחת.
<יגאל גואטה (ש"ס):>
מה הבעיה שיהיה ערבות חוק מכר? אני לא מבין.

<דוד ביטן (הליכוד):>
חייבים לשמור על האנשים. אתה לא רוצה לחוקק את זה בחוק. אתה אומר שאי אפשר.

<תומר רוזנר:>
לא אמרתי שאי אפשר, אבל לא כאן.

<דוד ביטן (הליכוד):>
אם אתה מביא את זה בחוק, אני אתך.

<עינת גנון:>
אני מזכירה שבחוק כאן נקבע שהרשות צריכה לפרסם - - -

<יגאל גואטה (ש"ס):>
מביאים אותנו ב-8:00 בלילה להצביע ואומרים שאי אפשר. דיברנו כבר לפני שלושה חודשים על הנושא הזה. 

<תמר זנדברג (מרצ):>
רועי, אנחנו היינו כאן במשך חודשים בדיונים. אתה לא היית כאן. תפסיקו להוציא אוויר במקום להתקדם להחלטות. היינו כאן בדיונים והעלינו נושאים.
<עינת גנון:>
סעיף 4(ב)(7), אני חושב שיש מענה כבר בחוק הקיים. לגבש ולפרסם רשימת העוסקים בתחום ההתחדשות העירונית לרבות יזמים, קבלני ביצוע, מנהלי מיזמים, מתכננים ושמאים העומדים בתנאי סף שקבעה הרשות. זה בדיוק מה שאתם מדברים עליו.

<דוד ביטן (הליכוד):>
הרשות אחראית.

<תומר רוזנר:>
הרשות הממשלתית.

<יעקב אשר (יהדות התורה):>
הרשות תקבע בישיבתה הראשונה את התנאים.

<יגאל גואטה (ש"ס):>
הרשות תקבע את תנאי הסף ותפרסם אותם ברשומות.

<יעקב אשר (יהדות התורה):>
תוך חצי שנה יקבעו את התנאים, שיש לו הון עצמי. לא יודע מה.

<עינת גנון:>
אני מבקשת יותר מחצי שנה. חצי שנה זה פרק זמן קצר מדי.

<חיים ילין (יש עתיד):>
כבוד היושב ראש, בוא נבין. יש פרויקט שיכול להיות שעלותו מגיעה למיליארד שקלים. יש פרויקט שיכול להיות שעלותו היא 250 מיליון שקלים. כל פרויקט לפי הגובה שלו, זה סוג קבלן מסוים שיכול לבצע אותו, שיש לו הון עצמי והוא מסוגל להביא ערבויות.

הדבר הכי חשוב הוא הפרמטרים, איזה סוג מכרז, איזה סוג מכר עושים. זה הדבר החשוב ביותר. איזה ערבויות הקבלנים שמים, מה הערבויות שדורשים מהם.

<דוד ביטן (הליכוד):>
זה בהסכם.

<חיים ילין (יש עתיד):>
ברור, אבל אני אומר שכל הדברים האלה צריכים להיות.

<דוד ביטן (הליכוד):>
זה בכללים.

<חיים ילין (יש עתיד):>
תרשו לי לומר שני דברים. פינוי בינוי, לדוגמה גריסת הבתים זה דבר שלא כל קבלן יודע לעשות ואני אומר לכם את זה מתוך זה שבסוף מרסקים את החומר ומשתמשים בו גם כמצעים. אלה תקנים מסוימים שצריכים להיכנס. אנחנו לא יכולים לחוקק את זה אבל אנחנו יכולים לחוקק דבר אחד. הדבר היחיד שיכול לתת שקט לכל מי שיושב כאן אלה הערבויות של הקבלנים. כגודל הפרויקט, כך הערבויות וזה אחד הדברים שלא צריך לקחת מיליון שנים אלא בכלום זמן אפשר לקבוע מה היחס של הערבות שצריך לשים קבלן ביחס לפרויקט. אם הדבר הזה יופיע בלי כסף, תקבע אחוזים של הפרויקט, חמישים אחוזים מהפרויקט צריכים להיות בערבות, בבקשה.
<תומר רוזנר:>
בהתחשב בהיקף הפרויקט.

<יגאל גואטה (ש"ס):>
אנחנו נעשה הבדל בין הסיווג של הקבלן שאמור לבצע את הפרויקט לפי כל פרויקט בגודל שלו לבין הערבות עבור אותו זקן שמפנה את הבית שלו. אלה שני דברים שונים לחלוטין ואנחנו מערבבים ועושים מזה סלט.

<תומר רוזנר:>
אנחנו לא יכולים להיכנס לזה.

<אורלי לוי אבקסיס (ישראל ביתנו):>
מה עשיתם במחיר למשתכן? 

<תומר רוזנר:>
זה לא בחוק. 

<יגאל גואטה (ש"ס):>
אלה שני דברים שונים, דוד. אתה בעצמך אמרת שמרסקים לו את הבית.

<קריאה:>
אורלי, אני מתפלאת עליך. זה בכלל לא אותו הדבר.

<אורלי לוי אבקסיס (ישראל ביתנו):>
אני רוצה להביא חוק טוב.

<דוד ביטן (הליכוד):>
בא הקבלן ואומר להם שהוא יבנה להם בית.

<יגאל גואטה (ש"ס):>
אבל הם חושבים שזאת המדינה אבל בסוף מתברר שזאת לא המדינה.

<דוד ביטן (הליכוד):>
הם לא חושבים כך. יש להם עורכי דין והם יודעים.

<יגאל גואטה (ש"ס):>
יבוא דייר ויגיד שהוא רוצה ערבות בנקאית על הבית שלו, יאמרו שהוא דייר סרבן.

<קריאה:>
לא.

<תומר רוזנר:>
אחת העילות שהוא לא ייחשב דייר סרבן, זה כתוב במפורש.

<דוד ביטן (הליכוד):>
רגע. יש לנו רעיון. הכללים יבואו לאישור הוועדה.

<תומר רוזנר:>
כתוב במפורש בחוק שלא נתנו לדייר - - -

<יגאל גואטה (ש"ס):>
דבר אחרון והכי חשוב, אדוני היושב ראש, זאת הקרן. זה העיקר.

<תומר רוזנר:>
משרד המשפטים רוצה להתייחס.

<אסתי ורהפטיג בס:>
להגיד מי הוא יזם, זאת סוגיה של הסדרת עיסוק.

<היו"ר אלי כהן:>
רגע. תומר יאמר את הנוסח ואם יהיו לך הערות לנוסח של תומר, אנחנו נשמע.

<תומר רוזנר:>
נתקן את סעיף 4(ב)(7) להצעה כפי שהקריאה אותו קודם גברת גנון ממשרד הבינוי והשיכון. אנחנו נתקן בו ארבעה תיקונים כדלקמן:

בסיפה שלו ייכתב: על פי תנאי סף, לא שתקבע הרשות אלא שיקבע השר. כלומר, זה יהיה בתקנות, באישור ועדת הפנים והגנת הסביבה של הכנסת. בהתחשב בין היתר בהיקף המיזם שבו מדובר ותקנות ראשונות לעניין זה יותקנו בתוך תשעה חודשים.

<חיים ילין (יש עתיד):>
למה כל כך הרבה זמן?

<היו"ר אלי כהן:>
חבר הכנסת יונה, רצית להתייחס. בבקשה.

משרד המשפטים, הנוסח בסדר?

<אסתי ורהפטיג בס:>
כן.

<יוסי יונה (המחנה הציוני):>
אדוני, קיבלתי איזושהי הבהרה חלקית כאן ורציתי להבהיר את העניין שיכול להיות שהוא נהיר לכם. לגבי הסעיף הראשון בו דובר, לגבי האנשים הקשישים, אלה שלאחר גיל פרישה. 

<אורלי לוי אבקסיס (ישראל ביתנו):>
האזרחים הוותיקים.

<יוסי יונה (המחנה הציוני):>
התהייה שלי הייתה האם הדבר הזה לא מיני וביי מתבטל משעה שאנחנו קובעים קביעה גורפת לגבי הקרן הזאת שאמורה להבטיח. כאן דובר על כך שהאנשים הללו יקבלו את ה-400-500 שקלים שלהם וזה לא ייחשב לסרבן ואז הם יקבלו את ההבטחה. נכון? 

<חיים ילין (יש עתיד):>
לא קשור.

<דוד ביטן (הליכוד):>
אם היזם מסתדר אתו, הוא ייחשב סרבן.

<תומר רוזנר:>
הוא צודק. יש כאן הסדר מהקרן.

<חיים ילין (יש עתיד):>
אם הוא יקבל עזרה מהקרן ועדיין הוא יסרב, הוא באמת יהיה סרבן.

<יוסי יונה (המחנה הציוני):>
לא זאת הנקודה. 

<חיים ילין (יש עתיד):>
דוד, זה בדיוק הייעוד של הקרן. אתה לא היית כאן. 

<יוסי יונה (המחנה הציוני):>
אם כן, יש כאן איזושהי אי בהירות. נראה שיש כאן איזה פיליבסטר והוא נעשה על ידי הקואליציה. על פניו זה מעלה את החשש או את החשד שאם אנחנו נותנים עכשיו פתרונות שהם פרטניים, זאת אומרת במקרה של האדם הזה או האחר, האם אנחנו נמנעים מהפתרון שהוא הפתרון הגורף שביקשנו לעשות על ידי יצירתה של הקרן.

<תומר רוזנר:>
כשנגיע לקרן, נדבר על הקרן.

<יוסי יונה (המחנה הציוני):>
זה היה התפקיד של הקרן. לממן את זה. 

<היו"ר אלי כהן:>
הקרן לא מיועדת לתחזוקה השוטפת. היא יכולה לשמש גם.

<יגאל גואטה (ש"ס):>
לא, אנחנו אמרנו ששבע השנים הראשונות, היזם צריך להשלים את זה. הקרן היא רק משבע שנים ומעלה.

<היו"ר אלי כהן:>
אבל זה לא קשור לסוגיה הזאת.

<יגאל גואטה (ש"ס):>
זה קשור.

<יוסי יונה (המחנה הציוני):>
זה אומר שלגבי שבע השנים הראשונות, הסכום הזה יהיה על היזם והקרן תממן את התחזוקה רק אחרי שבע שנים.

<היו"ר אלי כהן:>
אין הבנה כזאת. חבר הכנסת גואטה, אני מכבד אותך, אתה מגיע ממקום טוב, אתה רוצה לעזור לחלשים, אין לי צל של ספק בכך, אבל יש גם עניין שיהיו פרויקטים. למעשה בנוסחים שאתה מציע, אתה תגרום לכך שלא יהיו פרויקטים. יהיה לנו חוק יפה ויהיה לנו חוק נפלא אבל לא יהיו פרויקטים. לכן הסכמנו לפנים משורת הדין, קודם כל, אחד, אני מבהיר, לגבי הדיור הציבורי, דאגנו לכל לצורך העניין.

<קריאה:>
זה לא מה שהבטיחו לנו.

<היו"ר אלי כהן:>
שבע השנים האלה, אם הוא קשיש ומקבל הבטחת הכנסה במהלך שבע השנים, הוא לא ייחשב דייר סרבן. לשבע שנים.

<תומר רוזנר:>
אם היזם נותן לו פתרון לשבע שנים.

<יגאל גואטה (ש"ס):>
אבל לא מהקרן. אני אומר כמוך. היזם ייתן לו לשבע שנים האלה. נכון?

<קריאה:>
נכון.

<יגאל גואטה (ש"ס):>
יופי. אני שואל על אחרי שבע השנים. 

<קריאה:>
אין התייחסות.

<דוד ביטן (הליכוד):>
הוא מקבל דירה חדשה. אתה כנראה מתעלם מזה.

<יגאל גואטה (ש"ס):>
כאן כתוב שכספי הקרן יספיקו לשלם הפרשי דמי תחזוקה וארנונה בהתאם למבחני הכנסה של הדיירים הוותיקים. על זה דובר מלכתחילה.

<דוד ביטן (הליכוד):>
מה, לכל החיים?

<יגאל גואטה (ש"ס):>
לא אמרתי לכל החיים. אנחנו עכשיו נגדיר אבל זה לא קשור לשבע השנים. שבע שנים נותן היזם ולא הקרן.

<דוד ביטן (הליכוד):>
לזה אני מסכים אתך. צריך למצוא גם פתרון הגיוני.

<אורלי לוי אבקסיס (ישראל ביתנו):>
זה מה שמנסים לעשות. עכשיו אנחנו אומרים שיש קרן ושמים בה כסף. לאן הכסף הזה הולך? אחרי שבע שנים הם לא ימצאו פתאום איזה אוצר.

<היו"ר אלי כהן:>
חשוב להבהיר שהנושא של פינוי בינוי הוא לא חובה. זה לא שבאים לבן אדם ואומרים לו שמחר יצא כי עושים לו פינוי בינוי. הוא צריך להסכים לכך. הוא יודע מה התנאים. אנחנו קובעים כאן תנאים. יכול אדם לצורך העניין לראות שהפרויקט הזה לא טוב, לא כדאי, שהתוספת כתוצאה מהבנייה החדשה גורמת לו עול, אין לו רצון לעשות אותה, והוא לא חייב להסכים.

בנוסף לזה, אני מזכיר לכולכם שאנחנו גם דנים בנפרד בחוק דייר סרבן ובחוק דייר סרבן, נכון שאנחנו לצורך העניין נדון בנושאים האלה בהרחבה ובפירוט, בסוגים השונים שיכולים להיות. כאן לצורך העניין אמרנו להכניס סעיף שנותן נקודתית לדייר סרבן במקרה הספציפי הזה שבע שנים.

<יגאל גואטה (ש"ס):>
אין בעיה. אני מסביר שוב. הקרן הזאת שיהיו בה שמונים מיליון עליהם דיברנו מלכתחילה.

<היו"ר אלי כהן:>
היא תשמש למגוון פעילויות. אין הבטחה מעבר לשבע שנים.

<יגאל גואטה (ש"ס):>
אין הבטחה.

<עינת גנון:>
אני רוצה לדייק בשם האוצר שהשמונים מיליון הם לפעילות הרשות ולא לקרן.

<יגאל גואטה (ש"ס):>
לא. חד משמעית לא. על זה יקום וייפול.

<אורלי לוי אבקסיס (ישראל ביתנו):>
בואו נגדיר למה הכסף של הקרן. 

<קריאה:>
רק לאחזקת דירות. נקודה.

<עינת גנון:>
לקרן יש רשימת תכליות וזה חלק מהן.

<יגאל גואטה (ש"ס):>
לא. זה השתנה. יש על כך הסכמה.

<אורלי לוי אבקסיס (ישראל ביתנו):>
אם זה חשוב לאוצר, שיתכבד ויבוא לכאן להסביר.

<עינת גנון:>
הם בדיון על מה שאת ביקשת בהקשר של הדיור הציבורי. הם בחוץ מתדיינים בעניין.

<היו"ר אלי כהן:>
חבר הכנסת יונה, אני רוצה להבהיר בצורה ברורה שתוספות מעבר למה שסוכם לא יהיו. אני יכול להגיד שאם חבר הכנסת גואטה יעמוד על הדברים, לא יהיה חוק ואתה לצורך העניין תצטרך לבוא ולתת הסברים איך ולמה אין.

<דוד ביטן (הליכוד):>
סיכמנו את זה. שמונים מיליון לא הולכים לכיס הדיירים.

<יגאל גואטה (ש"ס):>
לא לכיס אלא למימון הוצאות הדיירים.

<דוד ביטן (הליכוד):>
לא. זה לא נכון. שמונים מיליון השקלים הולכים לפעילות. צריכים עובדים סוציאליים וכולי.

<תומר רוזנר:>
לא לתקורה.

<דוד ביטן (הליכוד):>
לא לתקורה. 

<היו"ר אלי כהן:>
זה לכמה תכליות.

<אורלי לוי אבקסיס (ישראל ביתנו):>
דוד, יש לי את הנוסח הישן שהוא היה טוב ושם יש הגדרה מה עושים עם הכסף הזה. זה סעיף 23(2)(ב). אני מקריאה לך ותגיד לי אם יש בזה הגיון או לא כי זה היה בגוף החוק ואני לא מבינה למה הוציאו את זה ומי הוציא את זה.

<תומר רוזנר:>
זה נמצא.

<אורלי לוי אבקסיס (ישראל ביתנו):>
סעיף קטן (ב), בסופו יבוא: סיוע במימון.

<תומר רוזנר:>
נכון. זה קיים. זה בנוסח.

<דוד ביטן (הליכוד):>
צריך להבין שהם צריכים עובד סוציאלי שיסתובב בשכונה מסוימת.

<יגאל גואטה (ש"ס):>
או אינסטלטור.

<אורלי לוי אבקסיס (ישראל ביתנו):>
תחזוקה ארוכת טווח של הרכוש המשותף.

<דוד ביטן (הליכוד):>
זה כלול בשמונים מיליון?

<יגאל גואטה (ש"ס):>
בטח. העובד הסוציאלי הוא התוספת.

<אורלי לוי אבקסיס (ישראל ביתנו):>
זה היה במקור. זה נשאר?

<תומר רוזנר:>
זה נשאר.

<יגאל גואטה (ש"ס):>
הכסף לא ישמש לרשות. 

<היו"ר אלי כהן:>
זה יועד למגוון דברים לרבות זה.

<קריאה:>
אבל לא כספים לרשות.

<קריאה:>
אבל גם לרשות. תקרא את התכליות.

<תומר רוזנר:>
ברשותכם, אנחנו נקריא את הסעיף בנוסחו המלא לגבי השימושים בכספי הקרן. 

<גלעד קרן:>
סעיף מתוך חוק רשות מקרקעי ישראל. אני מקריא מתוך סעיף 2(ד) לחוק רשות מקרקעי ישראל כנוסחו היום פלוס התוספת שאנחנו מוסיפים כאן בעמוד 21. אני מקריא את סעיף קטן (ב):

"מטרות הקרן הן סיוע לפעולות התורמות להתחדשות מרכזי הערים הוותיקים ובכלל זה מבנים המשמשים גם דיירים בדיור ציבורי, סיוע לרשויות מקומיות בהתחדשות עירונית, שדרוג המרחב הציבורי, שיפוץ וחידוש מבנים לתשתיות תוך עדיפות לסיוע למיזמים שעניינם פינוי ובינוי ומיזמים שאינם חיזוק מבנים לרבות סיוע בקידום מיזמים שאין בהם כדאיות כלכלית".

עכשיו אנחנו מוסיפים ואומרים: "סיוע במימון תחזוקה ארוכת טווח של רכוש משותף למתחמי התחדשות עירונית ועידוד הכללתו של דיור בהישג יד במתחמי התחדשות עירונית".

<יגאל גואטה (ש"ס):>
זה לא לשימוש הרשות. 

<היו"ר אלי כהן:>
עינת, יש תשובה לחברת הכנסת לוי?

<עינת גנון:>
עדיין לא. זה בהתדיינות מול שר השיכון.

<היו"ר אלי כהן:>
אנחנו ניתן עוד שתי התייחסויות אחרונות לפני שנעבור להצבעה. חבר הכנסת יוסף ג'בארין ולאחר מכן משרד המשפטים. לאחר מכן נעבור להצבעה.

<אורלי לוי אבקסיס (ישראל ביתנו):>
לא לפני שאנחנו מקבלים תשובה. 

<תמר זנדברג (מרצ):>
אבל מה עם הכסף? הם אמרו שיש שמונים מיליון.

<יגאל גואטה (ש"ס):>
כן, אבל איפה האוצר שמתחייב על זה?
<יוסף ג'בארין (הרשימה המשותפת):>
הערה למשרד המשפטים וגם ליועץ המשפטי. לא ראיתי בחקיקה וכמעט בחוק כלשהו שמקימים רשות מבלי להתייחס להרכב הרשות. אין דבר כזה. מה זה אומרים שמקימים רשות ואין שום התייחסות להרכב שלה.

<תומר רוזנר:>
יש לה מנהל. 

<יוסף ג'בארין (הרשימה המשותפת):>
רק מנהל, אבל אין התייחסות להרכב.

<קריאה:>
ההרכב בוטל. הייתה מליאה. אין הרכב.

<יעקב אשר (יהדות התורה):>
מליאה היא לא עובדים.

<עינת גנון:>
כמו כל גוף ממשלתי, יש מבנה ארגוני שמי שמאשר אותו זאת הנציבות שקובעת בהתאם לחוק.

<דני חורין:>
הרשות היא יחידה בתוך שירות המדינה. יחידות סמך לא חייבות להיות בחקיקה אלא במסגרת הפנימית של הסדרת הקמת יחידות בתוך שירות המדינה כאשר גם לגבי ההוראות, לגבי מינויים ולגבי תנאי כשירות וגם לגבי כל הדברים האלה, נקבעות בהתאם לחוק שירות המדינה (מינויים), קריטריונים שקובעת הממשלה, היישום של הדברים האלה על ידי ועדת שירות ונציבות שירות המדינה. זאת דרך המלך שפועלת לפי קריטריונים וכולי וזה גם אמור להיות כאן.

<יוסף ג'בארין (הרשימה המשותפת):>
אני חושב שזה בעייתי. שלפחות יהיה הסדר ראשוני לגבי איזה נציגים של גופים יהיו וכדומה. לא להתייחס בכלל, זה נראה לי מאוד בעייתי.

<היו"ר אלי כהן:>
חבר הכנסת גואטה, לדעתי זה קשור לסוגיה שאתה העלית. משרד המשפטים, בבקשה גברתי.

<אסתי ורהפטיג בס:>
אנחנו מדברים על ההערות שנדונו עד כה.

<תומר רוזנר:>
רציתם להתייחס לגבי דייר סרבן.

<אסתי ורהפטיג בס:>
נכון. בעניין הדייר הסרבן, להוסיף שלא ייחשב לסירוב בלתי סביר. אנחנו חושבים שצריך לדון בעניין הזה במסגרת חוק הדייר הסרבן, שם יש מכלול של איזונים שצריך לעמוד עליהם. יכול להיות שאפילו יהיו עוד חזקות. היו כל מיני הערות שנשמעו עת פרסמנו תסקיר וגם הערות לוועדה.

<יוסי יונה (המחנה הציוני):>
האם קיימת מניעה מבחינת הידיעה שלך לגבי חוקים אחרים בהם בשני חוקים שונים יש סעיף שהוא חופף?

<אסתי ורהפטיג בס:>
לא. אני מבינה שבכל מקרה התיקון הוא לגבי הדייר הסרבן. צריך להיכנס לעובי הקורה של החוק הזה שמכיל הרבה דברים.

<יוסף ג'בארין (הרשימה המשותפת):>
אבל זה לא תיקון לחוק הדייר הסרבן. זה רק להגיד שהוא לא ייחשב דייר סרבן.

<היו"ר אלי כהן:>
תודה. שמענו. אני מבקש לציין עוד שני סעיפים. האחד, בהמשך להסתייגויות שהיו על ידי משרד הפנים. יש קרן שתהיה קרן משותפת. תומר, תסביר את זה.

<תומר רוזנר:>
הקרן המופיעה בחוק רשות מקרקעי ישראל. בהצעה שמונחת בפניכם כתוב שבמקום הממשלה וועדת השרים שבעצם קובעת את תכנית העבודה וכולי של הקרן, יהיה כתוב השר. 

<גלעד קרן:>
סעיף קטן (ב) בעמוד 21. כתוב: בסעיף קטן (ג), במקום שתאשר הממשלה וועדת השרים יבוא שיאשר השר.

<תומר רוזנר:>
אם כן, הסעיף הזה לא יהיה ואנחנו נחזור לנוסח הקיים שבו האישור יהיה בידי הממשלה וועדת שרים.

<היו"ר אלי כהן:>
בסדר. זה נושא אחד. נושא שני הוא בנושא של תכנית העבודה. אתה יכול להתייחס גם לזה?

<תומר רוזנר:>
לפי מה שהבנתי ממה שמסר לי יושב ראש הוועדה, הסיכום שמוצע כאן הוא שתכנית העבודה השנתית של הרשות תועבר לעיונו של שר הפנים והוא יהיה רשאי להגיש תוך 21 ימים את התייחסותו לשר השיכון.

<היו"ר אלי כהן:>
זה נושא נוסף.

<תומר רוזנר:>
אז הם מסירים את ההסתייגות שלהם?

<היו"ר אלי כהן:>
כן. אז הם מסירים את ההסתייגויות שלהם.

תגיד את התייחסותך האחרונה. אדוני, שתי דקות. 

<חיים ילין (יש עתיד):>
אפילו דקה. לפני שבועיים פחות או יותר ישבנו עם תומר כל חברי הכנסת כי חששנו שאנחנו עובדים במקביל על שלושה-ארבעה חוקים בנושא בנייה. לא הצלחתי להבין בסופו של דבר למה אנחנו לא יכולים לאחד, ביניהם גם נושא של הדייר הסרבן שהוא כמעט חופף בכל מקום. 

אני מציע, בגלל שאנחנו לא חופפים בזמנים, בין החוק הזה לבין חוק הדייר הסרבן, שנשים כאן הגדרה מינימלית, כמו שגואטה ביקש. אני מציע שנכניס את זה פנימה. אני מציע שתומר יעזור לנו לנסח. הרי את ההגדרה כבר רשמנו כאן אבל היא לא הגדרה מלאה לפי החוק של הדייר הסרבן.

<תומר רוזנר:>
אתה מדבר לגבי גיל הפרישה?

<חיים ילין (יש עתיד):>
אני מבקש לשים את ההגדרה של הדייר הסרבן בדיוק כמו שדנו כאן. כשיהיה החוק של הדייר הסרבן, להפנות.

<תומר רוזנר:>
אנחנו כבר עכשיו עושים את זה שם. אנחנו מתקנים תיקון עקיף. יש אפשרות במסגרת החוק הזה, אנחנו עושים תיקון עקיף ומתקנים את החוק ההוא. מכניסים את זה שם. 
<חיים ילין (יש עתיד):>
יפה, אבל תחבר בין החוק הזה לחוק ההוא. זה מה שביקשתי.

<קריאה:>
הוא מתכוון שההגדרה תהיה זהה. 

<חיים ילין (יש עתיד):>
הפשרה אליה הגענו ועליה גואטה מדווח לנו ולפי זה אנחנו מסכימים היא ששמונים המיליון כפול שנתיים, 2017-2018, שזה 160 מיליון שקלים יהיו אך ורק לפערים שיש באחזקת הדירות. זה מה שנאמר. 

<היו"ר אלי כהן:>
הערתך נרשמה. לא מקובל. תודה. 

<יגאל גואטה (ש"ס):>
אני רוצה לדייק. שהשמונים מיליון האלה לא ישמשו את הרשות.

<חיים ילין (יש עתיד):>
אז מה כן?

<היו"ר אלי כהן:>
חברים, אנחנו נחדש את הדיון חמש דקות לאחר ההצבעה.

<(הישיבה נפסקה בשעה 20:00 ונתחדשה בשעה 20:15 >
<היו"ר אלי כהן:>
חברים, אנחנו מחדשים את הדיון.

יש עוד מעט הצבעה נוספת במליאה ולכן אנחנו רוצים להמשיך.

<חיים ילין (יש עתיד):>
אני חושב שמזלזלים בחברי הכנסת.

<היו"ר אלי כהן:>
חס וחלילה.

<חיים ילין (יש עתיד):>
כן. הולכים להצביע ובאים לכאן. 

<היו"ר אלי כהן:>
אנחנו רוצים להצביע על הסעיף. מקובל עליך?

<חיים ילין (יש עתיד):>
אני רוצה להבין מה קורה עם הקרן. כל עוד אני לא מבין מה קורה עם הקרן, אני מתנגד לחוק. נקודה.

<היו"ר אלי כהן:>
על שני הסעיפים האלה אנחנו לא מצביעים.

<חיים ילין (יש עתיד):>
לא. אין דבר כזה. זאת מהות החוק. 

<היו"ר אלי כהן:>
לא מאשרים את החוק למעט שני הסעיפים האלה.

<חיים ילין (יש עתיד):>
לא. אין דבר כזה.

<תומר רוזנר:>
אנחנו נצביע על הסתייגותו של חבר הכנסת ילין.

<חיים ילין (יש עתיד):>
על מה? על איזה סעיף?

<תומר רוזנר:>
ההסתייגויות שהגשת. אתה לא רוצה שנצביע עליהן, לא נצביע עליהן.

<חיים ילין (יש עתיד):>
אני לא מסיר את ההסתייגויות. אני לא רוצה שתצביעו עד שאני לא יודע. 

<היו"ר אלי כהן:>
אתה גם יודע לצורך העניין מה תהיה ההתייחסות.

<חיים ילין (יש עתיד):>
לא. אני לא יודע. שינו כל כך הרבה את הדעות. כל הזמן לוחצים בוא לשם ובוא לכאן.

<יגאל גואטה (ש"ס):>
אדוני היושב ראש, אני רוצה להבין.

<היו"ר אלי כהן:>
לא. אנחנו נסיים.

<יגאל גואטה (ש"ס):>
אני רוצה להבין אם אתה עושה הצבעה או לא עושה הצבעה. עושים הצבעה או מדברים?

<היו"ר אלי כהן:>
עושים הצבעה למעט שני סעיפים, אחד סעיף הקרן, מכיוון שבמשרד האוצר מנסים להתדיין, ובנושא השני של מינוי מנהל הרשות. למעט שני הסעיפים האלה, עושים הצבעה. 

<אורלי לוי אבקסיס (ישראל ביתנו):>
החוק לא יעבור בלי הסעיפים האלה.

<היו"ר אלי כהן:>
ברור. אי אפשר להעביר בלי כל הסעיפים. 

<חיים ילין (יש עתיד):>
אני שואל אותך מתי אתה מתכונן להעביר.

<היו"ר אלי כהן:>
נסיים את הכול ונדון בשני הסעיפים האלה.

<יגאל גואטה (ש"ס):>
החוק לא יכול ללכת בלי הדברים האלה.

<היו"ר אלי כהן:>
ברור. החוק לא יכול להיות לפני שנצביע בשני הסעיפים האלה. חבר הכנסת ילין, האם מקובל עליך או אתה רוצה שנצביע?

<יגאל גואטה (ש"ס):>
אבל יש עוד נושא שנשאר פתוח.

<אורלי לוי אבקסיס (ישראל ביתנו):>
נושא הדייר הסרבן נשאר פתוח?

<יגאל גואטה (ש"ס):>
נושא הדייר הסרבן נשאר פתוח ונושא הקרן נשאר פתוח.

<אורלי לוי אבקסיס (ישראל ביתנו):>
תומר, יש לך את ההסתייגויות שלי? על זכויות הרכישה, על הוועדה, על הסיפה, ועל - - -

<תומר רוזנר:>
נכון. מה שנכנס, נכנס.

<אורלי לוי אבקסיס (ישראל ביתנו):>
בלי הקרן אי אפשר להעביר את החוק.

<קריאה:>
לגבי הקרקע המשלימה ונציג הארגונים החברתיים, אתם תקריאו?

<קריאה:>
לגבי הארגונים החברתיים, אין בעיה.

<אורלי לוי אבקסיס (ישראל ביתנו):>
תומר, רק תשים לב שבניסוח יהיה ברור שהם לא חייבים להביע נכונות בזמן שמודיעים להם. אין להם הגבלה של זמן.

<תומר רוזנר:>
לא תהיה הגבלת זמן.

<היו"ר אלי כהן:>
הייתה סוגיה בנושא של הדייר הסרבן ולכן הגיע המשנה ליועץ המשפטי לממשלה מר ארז קמיניץ. אני רוצה שתנסה להגיד את המהות של ההסכמה שהייתה.

<יוסי יונה (המחנה הציוני):>
תנסה להניח את דעתנו.

<קריאה:>
בעניין הנושא של הדייר הסרבן.

<ארז קמיניץ:>
שלום לכולם. אני אבקש בראשית הדברים לציין שבפני הוועדה מונחות עוד שתי הצעות שאני מבין מיושב ראש הוועדה שבקרוב הוועדה תתפנה לעסוק גם בהן. הצעה אחת נוגעת לפינוי בינוי, לחוק הדייר הסרבן כמו שהיא מכונה, והצעה שנוגעת לחוק המארגנים שגם הוא חוק חשוב. כל החוקים האלה נועדו לקדם את נושא ההתחדשות העירונית בשורה של היבטים. החקיקה הזאת הראשונה שמגיעה לאישור היום היא בהחלט חקיקה חשובה אבל היא לא האחרונה. מבחינת הממשלה קידום הנושא של התחדשות עירונית הוא מהותי, הוא חשוב ואנחנו נפעל בכל היכולות שלנו ואנחנו נשמח שהכנסת תעזור לנו בזה כדי לקדם פרויקטים, כדי לקדם את הנושא בכללותו של התחדשות עירונית. הקמת הרשות היא בוודאי התנאי בלעדיו אין לקיים את הפרויקטים החשובים מאוד האלה בעינינו.

בכל מה שקשור לאוכלוסיות היותר חלשות או מוחלשות שנמצאות בבניינים שמיועדים להתחדשות עירונית, וחייבים להגיד את הדבר הזה, אין ספק שבמקומות שבהם אנחנו נרצה לראות יותר התחדשות עירונית, בהחלט יש שיעור גבוה יותר של אוכלוסיות מוחלשות וצריך להגיד את זה. זה לא בכל המקומות ולא בכל הפרויקטים אבל בוודאי יש פרויקטים בהם נמצאים אנשים מאוכלוסיות יותר מוחלשות, אנשים בדירות פחות מרווחות, אנשים בדירות יותר ישנות שעולות פחות כסף ואנחנו בוודאי שמים בראש מעייננו לעזור גם לאוכלוסיות האלה. אני חושב שכאן בדיוני הוועדה, ואדוני היושב ראש בתמיכה של הייעוץ המשפטי כמובן, אנחנו הסכמנו להכניס סעיף ראשוני ואנחנו עוד נטפל בו בהמשך בצורה יותר משמעותית לממונה על פניות דיירים. אני חושב שזאת תהיה פונקציה חשובה ברשות החדשה. זאת פונקציה שהדיירים בהחלט יוכלו לפנות אליה כדי לקבל סעד במקומות הנכונים אבל זה כמובן לא מספיק. 
ככל שאתם והכנסת מבקשת להוסיף ולהגן על זכויות של דיירים מאוכלוסיות מוחלשות, ואני מבין שההצעה של חבר הכנסת גואטה ושל חברים נוספים נוגעת בין היתר לעניין הזה, אחרי דין ודברים ועל אף שאני חושב שאנחנו צריכים לדון בחוק הדייר הסרבן. כפי שאמרה קודם אסתי צריך לדון בחוק הדייר הסרבן בצורה יותר מהותית ויותר מדויקת ויותר לעומק, יש שם הוראות וכללים שצריך לדון בהם לעומק. בכל זאת אני מוכן שאנחנו כבר עכשיו נכניס מבחינתנו, מבחינת הממשלה, לפי בקשת הכנסת, תיקון שיעסוק בשאלת ההוצאות. יש עוד רעיונות רבים בהקשר של הוצאות. אפשר להגיע לתוצאות נוספות בהקשר הזה אבל אנחנו נוכל כבר עכשיו לדבר על פן אחד של פתרון או על סוג אחד של פתרון והוא קביעה שהאוכלוסייה כפי שאתם הגדרתם אותה, גיל פרישה ואני מתחבר להגדרה שלכם, עם מצב כלכלי שמוגדר בצורה ברורה, יקבל זכות מהותית להוצאות לתקופת זמן של ארבע שנים.
<יגאל גואטה (ש"ס):>
חמש שנים.

<אורלי לוי אבקסיס (ישראל ביתנו):>
חמש שנים.

<היו"ר אלי כהן:>
מה נסגר? חמש שנים?

<יגאל גואטה (ש"ס):>
נסגר שבע שנים והורדנו שנתיים. נתנו שנתיים מתנה לאוצר.

<ארז קמיניץ:>
לתקופה של ארבע או חמש שנים, אבל בסופו של דבר מה שחשוב לומר שניתנת זכות מהותית לקבל את ההוצאות שגם הן צריכות להיות מוגדרות בצורה ברורה ולומר על איזה הוצאות אנחנו מדברים, הוצאות לאחזקה לתקופה הזאת. צריכים לתת את הזכות המהותית בחוק הזה וזה לא קשור רק לדייר סרבן, ואני אסביר. לתת את הזכות המהותית, המשמעות תהיה שקבלן מראש ידע שאם הוא לא ייתן את ההוצאות האלה, עלול פלוני לא להיחשב לדייר סרבן, המשמעות היא שהוא מראש ירצה לקנות את הסיכון ולתת לו את הסכום הזה שהוא מוערך בארבעים אלף שקלים או משהו כזה. משהו בסדר גודל של שלושים אלף שקלים, ארבעים אלף שקלים. הוא ייתן לו את הסכום הזה והוא יצטרך לתת אותו גם לאחרים. המשמעות היא שאתה מעלה את ההוצאות לקבלן, לפרויקט, בשיעור לא מבוטל. אנחנו לא רוצים להגיע לדבר הזה. אנחנו רוצים לתת סיוע או אמירה מפורשת על זכות מהותית בעסקת פינוי בינוי רק לסוג האוכלוסייה הזה.

לכן, כדי למנוע מצב שבו הקבלן יצטרך לשלם לכולם את אותו סכום, אנחנו מחליטים שאנחנו משלמים רק לסוג האוכלוסייה הזה וצריך לייצר כאן זכות מהותית ולא להגיד שהוא לא ייחשב דייר סרבן.

<אורלי לוי אבקסיס (ישראל ביתנו):>
אני לא אוהבת את הניסוח. אם יש לו זכות מהותית, הוא לא יכול להיות סרבן.

<ארז קמיניץ:>
ברור. יש לו זכות מהותית, ברור שהוא לא יוכל להיות סרבן. הדבר החשוב הוא שאני מייצר זכות מהותית לסוג האוכלוסייה הזה, זה אומר שהקבלן לא יצטרך לשלם את אותו סכום לכל הדיירים כולם.

<תומר רוזנר:>
אני אחזור על הסיכום כדי שנוכל לדעת על מה מצביעים. אנחנו נכתוב בחוק, לא בתיקון עקיף לחוק הדייר הסרבן אלא בחוק להתחדשות עירונית, בדומה להוראה שכתבנו לגבי הדיירים בדיור הציבורי. אנחנו נוסיף הוראה מהותית שאומרת כך: לכשנחתמת עסקת פינוי בינוי, היזם של העסקה חייב לשפות את בעל הדירה בסכום הוצאות על האחזקה השוטפת של הבניין כמשמעותם בסעיף 58 לחוק רשם המקרקעין העודפות על ההוצאות שהוא שילם לפני כן לתקופה של, כמה?

<אורלי לוי אבקסיס (ישראל ביתנו):>
חמש שנים.

<יגאל גואטה (ש"ס):>
חמש שנים.

<רועי פולקמן (כולנו):>
למה לוועד הבית? הוא צריך לשלם את זה לוועד הבית.

<תומר רוזנר:>
זאת החובה.

<יעקב אשר (יהדות התורה):>
זה לא רק ועד הבית. 

<רועי פולקמן (כולנו):>
בסדר, את כל דמי הניהול, אבל הגיוני שהם יועברו.

<תומר רוזנר:>
זה כבר עניין הסכמי.

<דוד ביטן (הליכוד):>
הזכות היא של הדייר. לא של ועד הבית.

<היו"ר אלי כהן:>
תנו לתומר לסיים את הניסוח.

<תומר רוזנר:>
הזכות הזאת היא של בעל הדירה כשהוא מעל גיל פרישה במועד חתימת עסקת הפינוי בינוי והוא מקבל הבטחת הכנסה לצורך העניין.

<יגאל גואטה (ש"ס):>
וזאת דירתו היחידה.

<תומר רוזנר:>
וזאת דירתו היחידה.

<יגאל גואטה (ש"ס):>
והוא נכה. נכה שמקבל קצבת נכות.

<היו"ר אלי כהן:>
לא. זה יתוקן בצורה מסודרת בחוק דייר סרבן.

<יגאל גואטה (ש"ס):>
הוא לא סרבן. 

<אורלי לוי אבקסיס (ישראל ביתנו):>
יש לו זהות מהותית, הוא לא יכול להיות דייר סרבן.

<יגאל גואטה (ש"ס):>
סיכמנו בישיבה הקודמת גם לגבי נכים. מה קרה פתאום?

<דוד ביטן (הליכוד):>
לא סוכם.

<יגאל גואטה (ש"ס):>
אפשר לקבל את הפרוטוקול? שלא יגידו שאני גם שקרן ומטומטם.

<דוד ביטן (הליכוד):>
לא סוכם היום.

<יגאל גואטה (ש"ס):>
למה אתה אומר לי שלא סוכם? סוכם בישיבה הקודמת. תגידו שחזרתם בכם.

<היו"ר אלי כהן:>
נושא עלה ולא סוכם.

<תמר זנדברג (מרצ):>
בן אדם בגיל פרישה שמקבל הבטחת הכנסה, מה יקרה לו אחרי חמש שנים, למצבו הכלכלי? עכשיו הוא בן למעלה משבעים.

<היו"ר אלי כהן:>
הנושא הזה עלה. החלטנו על חמש שנים.

<דוד ביטן (הליכוד):>
הוא מקבל דירה.

<תמר זנדברג (מרצ):>
אבל מה אתם חושבים שיקרה לו אחרי חמש שנים?

<דוד ביטן (הליכוד):>
הוא מקבל דירה חדשה. 

<תמר זנדברג (מרצ):>
יש פער בהוצאות.

<היו"ר אלי כהן:>
נעבור להתייחסות של משרד האוצר. ערן ניצן, סגן הממונה על התקציבים, בנושא הקרן.

<ערן ניצן:>
כמו שתיארנו, אני מבין שגם עלה כאן העניין של התקורות והשכר. אנחנו נקפיד שבתקציב הרשות תהיה הפרדה ברורה בתקורות השכר של הרשות. אני מניח שכאשר התקציב יועבר ויכלול בין היתר את ההפרדה הזאת, גם ועדת הכספים של הכנסת תוכל לבקר ולפקח. מרבית הכספים, באופן מוחלט מרבית הכספים, ישמשו לפרויקטים.

<אורלי לוי אבקסיס (ישראל ביתנו):>
לא הבנתי. אתה אומר את זה במהירות.

<ערן ניצן:>
בהצעת התקציב נקפיד על ההפרדה הברורה בין השכר והתקורות לבין הפעילות. הביקורת תכלול גם את הבחינה הזאת, כמה מהכספים מועברים.

<יגאל גואטה (ש"ס):>
אתה אומר באישור ועדת הכספים.

<אורלי לוי אבקסיס (ישראל ביתנו):>
אתה אומר שרוב הכסף ילך לדיירים.

<יגאל גואטה (ש"ס):>
מה הוא אומר?

<קריאה:>
כלום הוא לא אומר.

<אורלי לוי אבקסיס (ישראל ביתנו):>
אני רוצה לשמוע את הדברים.

<רועי פולקמן (כולנו):>
הוא אמר לפעולות.

<היו"ר אלי כהן:>
ברגע שסגן הממונה הגיע לכאן ואמר את זה בצורה מפורשת שלצורך העניין תקציב הרשות בשנתיים הקרובות יעמוד לפחות על שמונים מיליון שקלים לשנה, בכל אחת מהשנים, ובנוסף הערה נוספת, בעקבות דיונים שהתקיימו בין חברי הכנסת והייתה גם הערה של חבר הכנסת ביטן, שהשמונים מיליון האלה לא ייכללו במסגרת הוצאות המינהלת. הרשות.

<אורלי לוי אבקסיס (ישראל ביתנו):>
מה זה מינהלת? הרשות.

<היו"ר אלי כהן:>
הרשות.

<יגאל גואטה (ש"ס):>
אני בכלל לא הבנתי מה הוא אמר. סיכמנו שמהשמונים מיליון, הרשות לא תיקח עשר אגורות.

<דוד ביטן (הליכוד):>
עם כל הכבוד, אנחנו לא לבד. צריך גם את הממשלה. הם לא מוכנים שכל שמונים המיליון יהיו על חשבון - - - אבל הם כן מוכנים - - -

<יגאל גואטה (ש"ס):>
גם אתה התחלת לדבר כמו נערי האוצר.

<דוד ביטן (הליכוד):>
בואו נגיד כך. היום אין את זה בכלל. בואו נהיה ענייניים ולא כמה להוציא יותר. הם אומרים שהם לא מסכימים. מה שכן הצלחנו לגבש אתם זה שרוב הכסף לא ילך, זאת אומרת, הכסף למינהלת יהיה קטן מאוד.

<יגאל גואטה (ש"ס):>
כמה?

<דוד ביטן (הליכוד):>
רגע. הם יביאו את זה לוועדת כספים שתבחן את ההוצאות של המינהלת ותאשר אותן. אין את זה כמעט באף מקום.

<אורלי לוי אבקסיס (ישראל ביתנו):>
שהאוצר יאמר כמה זה באחוזים.

<יגאל גואטה (ש"ס):>
קודם כל, דוד, זה לא מה שסוכם אתך. בסדר? קודם כל תגיד שזה לא מה שסוכם אתך.

<דוד ביטן (הליכוד):>
אמרתי. אני סיכמתי אתך אבל הממשלה לא מסכימה. צריך לדבר אתם.

<יגאל גואטה (ש"ס):>
מה זה היא לא מסכימה? אני לא מבין את זה.

<היו"ר אלי כהן:>
אנחנו נעשה הצבעה. אתה תצביע לפי צו מצפונך.

<יגאל גואטה (ש"ס):>
אני אצביע נגד. ברצינות, זה לא יכול להיות. 

<היו"ר אלי כהן:>
עם כל הכבוד, לא ניתן לך את ההזדמנות לבוא ולהרוס את ההתחדשות העירונית.

<יגאל גואטה (ש"ס):>
תעשה לי טובה, מה שאתה עושה עכשיו זאת דמגוגיה זולה. אתה כבר סיכמת את הדבר הזה שלוש פעמים היום וזה לא פייר שאתה מתנהג כך, בצורה כזאת. 

<היו"ר אלי כהן:>
אמרנו את הסעיפים. אתה יכול להגיש הסתייגויות.

<יגאל גואטה (ש"ס):>
זה לא ישר, לא הוגן ולא תרם, בטח לא על גבם של המסכנים האלה. זה שיגעון שלכם לגמור את הוועדה היום בלילה.

<היו"ר אלי כהן:>
אני מציע לך לקרוא את החוק. יש כאן לא מעט תיקונים שכוללים סעיפים חברתיים שלא תראה באף חוק אחר. אני יודע שתפסת מרובה לא תפסת, אדון גואטה.

<יגאל גואטה (ש"ס):>
אתה תפסת. מה קרה? מה יש היום ב-10:00 בלילה? כולם מבינים שהחוק הזה מלא חורים.

<דוד ביטן (הליכוד):>
לשם כך צריך את אישור ועדת הכספים.

<יגאל גואטה (ש"ס):>
אתם לא רציתם לעשות את זה. אתם פשוט התשתם אותנו מהבוקר וזה לא הוגן. ביטן, זה לא הוגן.

<דוד ביטן (הליכוד):>
זה לא נכון.

<יגאל גואטה (ש"ס):>
אי אפשר לסכם אתך דברים ואחרי כן אתה אומר כן ולא וכן ולא.

<דוד ביטן (הליכוד):>
מכיוון שתקפת אותי אישית, אני אענה.

<יגאל גואטה (ש"ס):>
בבקשה.

<דוד ביטן (הליכוד):>
אני אענה. תקשיב. אנחנו ישבנו אתך בלי האוצר. אני סיכמתי בבוקר עם האוצר שמונים מיליון שקלים שזה כולל את הכול. 

<יגאל גואטה (ש"ס):>
איך אתה יושב אתי בלי האוצר?

<דוד ביטן (הליכוד):>
לצורך העניין, אני גם האוצר.

<יגאל גואטה (ש"ס):>
אתה האוצר. יצא המרצע מן השק אדון ביטן.

<דוד ביטן (הליכוד):>
אתה רוצה להקשיב? לכן אני אומר שאמרתי שעלי זה מוסכם. כאשר דיברתי עם האוצר, הם אמרו שהם לא התכוונו לשמונים מיליון אלא הם נקבו בשמונים מיליון כי הבאנו את הבעיות שיש וגם את הצרכים. אמרתי שאני מעדיף לקחת את השמונים מיליון כפי שהם ולא להתחיל להתווכח על שטויות. סיכמתי שאני לא רוצה שכל השמונים מיליון יבואו פתאום למינהלת ואז לא עשיתי כלום, ולכן הם עשו את זה בשתי תקנות. התקנה הזאת של ההוצאות של המינהלת תבוא לאישור ועדת הכספים ואז אנחנו נבחן את העניין.

<יגאל גואטה (ש"ס):>
כמה מקבלים הדיירים? ההוצאות בסעיף הדיירים. 

<אורלי לוי אבקסיס (ישראל ביתנו):>
60-40? תנו לנו מספר.

<יגאל גואטה (ש"ס):>
מה זאת הליצנות הזאת?

<דוד ביטן (הליכוד):>
ערן, אתה יכול להגיד מה המקסימום שיכול להיות?

<יגאל גואטה (ש"ס):>
יש קרן או אין קרן? מה שסיכמנו אצלך בחדר. יש קרן או אין קרן? אם אין קרן, אנחנו רוצים לצאת להתייעצות. היום אני אופוזיציה. לאופוזיציה לפחות יש אמירה. אתכם שלוש פעמים מסמכים ושום דבר.
<רועי פולקמן (כולנו):>
כמעט בשום מקום בארץ לא עושים התחדשות עירונית. תמשיכו לא לעשות.

<יגאל גואטה (ש"ס):>
שלא יהיה. מספיק להלך עלינו אימים. 

<יוסי יונה (המחנה הציוני):>
רועי, אנחנו עם יגאל.

<רועי פולקמן (כולנו):>
למי אנחנו בונים על קרקע שכונות?

<אורלי לוי אבקסיס (ישראל ביתנו):>
פולקמן, אני רוצה לומר לך משהו. החוק הזה נכנס בצורה מסוימת והוא יוצא הרבה יותר טוב ממה שהוא נכנס.

<יגאל גואטה (ש"ס):>
מספיק עם המשחקים.

<אורלי לוי אבקסיס (ישראל ביתנו):>
חלק מהתיקונים נכנסו על ידי חברי הכנסת. על האומץ של גואטה, על הנכונות שלו לבוא ולהסתכן, מה שאף אחד מאתנו לא עשה בוועדות אחרות, והוא בא כדי להגן על האוכלוסייה החלשה. אני מצדיעה לו.

<רועי פולקמן (כולנו):>
למה את צועקת? ההתחדשות העירונית היא למען האוכלוסייה החלשה. איפה רוצים לחדש את זה?

<אורלי לוי אבקסיס (ישראל ביתנו):>
החוק שהיה לא הגן עליהם.

<רועי פולקמן (כולנו):>
בשכונות החלשות לא עושים.

<תמר זנדברג (מרצ):>
אתה נכנס לשכונות החלשות ובונה במקום מגורים הרבה יותר יקרים בלי לפצות את הדיירים.

<רועי פולקמן (כולנו):>
אבל זה לדיירים, לילדים שלהם ולנכדים שלהם.

<תמר זנדברג (מרצ):>
לא. תסלח לי, אתה לא מכיר את הנושא. תסלח לי מאוד. אתה לא מכיר את ההחתמה הפוגענית ואת הניצול ואת זה שאנשים חוששים ורועדים שלא יישאר להם כלום והם לא יעמדו בתשלומים של ועד הבית כי אין להם 400 שקלים יותר לחודש. 

<רועי פולקמן (כולנו):>
זה לא נכון. אני מכיר את זה טוב.

<תמר זנדברג (מרצ):>
לא. אתה לא מכיר. אז אתם מגדירים אותם דייר סרבן כשאין לו 400 שקלים לוועד הבית. 

<רועי פולקמן (כולנו):>
אני אתך. זאת תהיה הדרישה בסכומים ובהגדרות.

<תמר זנדברג (מרצ):>
זה לא עכשיו. אנחנו מדברים על זה כמה שבועות. אתם עכשיו הודעתם שזה לא יהיה. יש אנשים שעבורם ה-400 שקלים הם חיים ומוות. אני בטוחה שבמשכורת שלך לא רואים את זה.

<רועי פולקמן (כולנו):>
הם צריכים את ההתחדשות הזאת.

<תמר זנדברג (מרצ):>
אל תדבר בשמם. הם היו כאן בוועדה ודיברו על זה. אל תדבר בשם אף אחד כי אתה לא יודע על מה אתה מדבר.

<רועי פולקמן (כולנו):>
איזה אנרגיות.

<תמר זנדברג (מרצ):>
שמענו עליך. תתבייש לך. אתה לא יודע על מה אתה מדבר. איפה היית בדיון הציבורי שהיה כאן? אתה חצוף.

<רועי פולקמן (כולנו):>
מה את עשית כאן?

<תמר זנדברג (מרצ):>
בימי חיי הקצרים, עשיתי.

<קריאה:>
פולקמן, אין לי דירה, לילדים שלי לא תהיה דירה וכנראה לאף אחד לא תהיה דירה. אי אפשר לקנות דירה בארץ הזאת.

<יגאל גואטה (ש"ס):>
השם יסלח לך על מה שעשית לנו כאן היום. תאמין לי. אני אחזיר לך בהזדמנות רק בשמחות. 

<חיים ילין (יש עתיד):>
בעוד חמש דקות קוראים לנו להצבעה.

<היו"ר אלי כהן:>
ערן, בבקשה.
<ערן ניצן:>
אדוני היושב ראש, אני מעריך את הגופים בסדר גודל דומה להיקף השכר והתקורות מגיע בערך בין 10 ל-12 מיליון שקלים בגופים מן הסוג הזה. בערך 15 אחוזים. אני מניח שזה גם יהיה כאן.

<יגאל גואטה (ש"ס):>
עשרה מיליון. סע.

<אורלי לוי אבקסיס (ישראל ביתנו):>
לא. אני רוצה התחייבות.

<היו"ר אלי כהן:>
הוא לא יכול להתחייב.

<אורלי לוי אבקסיס (ישראל ביתנו):>
לא, הוא יכול. אני רוצה שהקואליציה תאשר שזה לא יעלה על עשרה מיליון. 

<דוד ביטן (הליכוד):>
אם זה יעלה יותר, יוסיפו.

<יגאל גואטה (ש"ס):>
לא. שלא יעלה על עשרה מיליון.

<קריאה:>
יגאל, תגיד באחוזים.

<היו"ר אלי כהן:>
תודה לחבר הכנסת ביטן.

<יואב קיש (הליכוד):>
אלי, דבר אחד למדתי כאן בוועדה והוא שגואטה הוא הביטן החדש. 

<יגאל גואטה (ש"ס):>
זה ממש מעליב. אני מבקש שתתנצל. 

<אורלי לוי אבקסיס (ישראל ביתנו):>
אם כן, כמה?

<היו"ר אלי כהן:>
הוא אמר 70-10 ובוועדת הכספים הנושא ייבחן.

<אורלי לוי אבקסיס (ישראל ביתנו):>
רגע. נמצא כאן יושב ראש הקואליציה. שיתחייב לנו שהקואליציה תתמוך בזה בוועדת הכספים.

<דוד ביטן (הליכוד):>
מה זאת אומרת?

<אורלי לוי אבקסיס (ישראל ביתנו):>
שאתה תדאג שכשזה מגיע לוועדת הכספים, הקואליציה תתמוך.

<דוד ביטן (הליכוד):>
אני אסביר לכם. ההתחייבות של האוצר היא עד 12 מיליון, אבל אם ההוצאות יהיו יותר, הם יצטרכו להוסיף לתקציב של השמונים מיליון.

<קריאה:>
עד עשרה מיליון.

<דוד ביטן (הליכוד):>
עד 12. אתה לא מבין עברית?

<קריאה:>
12 אחוזים.

<יגאל גואטה (ש"ס):>
אדוני היושב ראש, ברשותך, אני לא רוצה שאחרי כן יתחילו במשחקי מלים ובמשחקים. שלא יעזו לקחת מהכסף הזה של השבעים מיליון הנותרים ופתאום יגידו שצריכים לעשות תכניות לקבלנים ותכניות ליזמים. אני רוצה שזה לא ייחשב חלק מההוצאה, הנושא של התכניות, של הפקת תכניות.

<דוד ביטן (הליכוד):>
איזה תכניות?

<יגאל גואטה (ש"ס):>
תכניות בנייה. 

<אורלי לוי אבקסיס (ישראל ביתנו):>
הערה שקשורה להתנהלות החוק. אנחנו בפעם הקודמת העברנו תיקונים וכולי, ואז בא נציג האוצר, אחרי שהצבענו על הכול, זה היה בוועדת הכספים, ביטן, אתה זוכר? הוא הגיש הסתייגות שבעצם מבטלת את כל ההישגים שלנו. שיבטיחו לנו שלא תהיה הסתייגות בשם משרד ממשלתי שבא לבטל את הסיכומים שהיו כאן בוועדה. 

<היו"ר אלי כהן:>
אני מזכיר לך שבאותו מקרה חזרו בהם, התנצלו ואנחנו עמדנו מאחורי כל ההתחייבויות שהיו.

<אורלי לוי אבקסיס (ישראל ביתנו):>
נכון.

<קריאה:>
עוד חמש דקות יש הצבעה במליאה.

<היו"ר אלי כהן:>
תודה. סוגיה אחרונה.

<אורלי לוי אבקסיס (ישראל ביתנו):>
רגע. אני רוצה לפנות לחברים שלי באופוזיציה.

<היו"ר אלי כהן:>
תפני אליהם לא כאן. גם בפעם הקודמת עמדנו בהתחייבויות ואת יודעת את זה.

<אורלי לוי אבקסיס (ישראל ביתנו):>
אני רוצה לומר שהוצאנו חוק יותר טוב מהחוק שנכנס. אל תסכנו את ההישגים שלנו. יש כאן אוכלוסיות שקיבלו כאן הגנה. נלחמנו עליה וקיבלנו גם עזרה מהקואליציה. הכין את זה חבר הכנסת יגאל גואטה יחד עם היושב ראש ובאמת היו קשובים ועזרו לנו להכניס את הדברים האלה לחוק. יש כאן תיקונים חשובים וטובים, ובואו לא נהיה קטנוניים.

<היו"ר אלי כהן:>
אני מאוד מעריך את הדברים. תודה. באמת היית שותפה לכל החוק. 

לגבי סוגיית מינוי מנהל או יושב ראש הרשות.

<תומר רוזנר:>
מנהל.

<היו"ר אלי כהן:>
מינוי מנהלה רשות. לצורך העניין הייתה הסתייגות שהוגשה בשם משרד הבינוי והשיכון. ההסתייגות של משרד הבינוי והשיכון התייחסה לכך - - -

<קריאה:>
של שר הבינוי והשיכון.

<היו"ר אלי כהן:>
שר הבינוי והשיכון הגיש הסתייגות לפיה הוא מבקש שהמנהל הראשון ימונה בפטור ממכרז. אגב, אני מזכיר שהדבר הזה היה גם בנושא של רשות החשמל שם ניתנה אפשרות לדון בפטור ממכרז. לאחר דיונים שהתקיימו היום בנושא הזה, לאחר הצעת פשרה שתעלה להצבעה ונצביע ככל שיקבלו אותה או יוגשו הסתייגויות כאלה ואחרות, השר, לצורך העניין, יקים ועדת איתור בת שלושה חברים שימונו על ידו כאשר הם ימליצו לו על מנהל הרשות. מנהל הרשות הראשון לצורך העניין ייבחר לתקופה של שלוש שנים בלבד. 
<יגאל גואטה (ש"ס):>
בלי אפשרות הארכה?

<תמר זנדברג (מרצ):>
משרד המשפטים, זה מקובל עליכם? זה לא מקובל על משרד המשפטים.

<היו"ר אלי כהן:>
בסדר. לא מקובל. אגב, גם באוצר היו דברים שלא מקובלים וגם בנושאים אחרים. 

<יגאל גואטה (ש"ס):>
אני רוצה שהם שכנעו אותך כמו שהם שכנעו אותי כאן בחדר. הפעילו עלי לחץ פיזי מתון.

<היו"ר אלי כהן:>
אחרי שסיימנו, אנחנו נעבור להסתייגויות.

<תומר רוזנר:>
משרד המשפטים רוצה להסתייג.

<דני חורין:>
אנחנו רוצים להגיד את עמדתנו.

<היו"ר אלי כהן:>
בבקשה, משרד המשפטים.

<בישארה אלי פראן:>
גם הנציבות רוצה להגיב.

<דני חורין:>
קודם כל, אמרתי גם קודם בהקשר אחר, ככלל מינויים בשירות המדינה נעשים לפי חוק שירות המדינה (מינויים) שקובע את ההסדרים וגם כאשר ניתן פטור ממכרז או פטור ממכרז בכפוף לוועדת איתור, הדבר נעשה על פי קריטריונים שקבעה הממשלה אחרי החלטה של ועדת שירות ודיון בעניין הזה ולפי הפרוצדורה הזאת. ההצעה הנוכחית שמדברת על ועדת איתור, זאת לא ועדת איתור כפי שפועלות ועדות איתור בשירות המדינה שם יש עניין שהנציגים בוועדות האיתור ממונות על ידי גורמים שונים כדי להבטיח שההליך הזה יהיה הליך תחרותי ושוויוני, דמוי מכרז.

<יוסי יונה (המחנה הציוני):>
וללא משוא פנים.

<דני חורין:>
באופן שבו מוצע כאן, זאת ועדת איתור שהיא לא ועדת איתור כפי שמקובל בשירות המדינה ולכן זה לא מקובל עלינו. גם העניין של להציע שלושה מועמדים לא תואם. 

<תומר רוזנר:>
שלושה חברים.

<אורלי לוי אבקסיס (ישראל ביתנו):>
מה היה לגבי רשות החשמל?

<דני חורין:>
לגבי רשות החשמל, היה איזשהו הליך שמבקר המדינה ביקר אותו בדוח האחרון שלו, שם החליטה הממשלה בהתחלה להנחות את ועדת שירות להחליט כך ובסוף זה נקבע בחוק. אני לא חושב שהנושא הזה שמבקר המדינה חשב שזה בעייתי הוא זה שצריך לשמש תקדים לפיו פועל גם החוק הזה. אנחנו חושבים שהעניין הזה ייצר תקדים. ברשות החשמל לא דובר על ועדת איתור אלא דובר על פטור במכרז.

<היו"ר אלי כהן:>
כאן מדובר על ועדת איתור. 

<דני חורין:>
אין לייצר את התקדים הזה של ועדת איתור שלא עומדת בתנאים של ועדת איתור, שלא משמרת הליך שוויוני ותחרותי.

<היו"ר אלי כהן:>
אתה מוכן שיהיה כמו שהיה ברשות החשמל?

<דני חורין:>
לא. אנחנו מתנגדים לזה.

<היו"ר אלי כהן:>
זאת הייתה הבקשה של השר.

<דני חורין:>
אנחנו מתנגדים.

<ארז קמיניץ:>
אפשר להגיד שכך זה ברשות החשמל ולכן מכאן ועד עולם כך צריך להיות לגבי כל המינויים באשר הם לכל רשות באשר היא, אפילו אחראית על שניים או שלושה אנשים.

<אורלי לוי אבקסיס (ישראל ביתנו):>
לקחו את החברים של אורי יוגב. היום הוא חשוד בפלילים.

<ארז קמיניץ:>
בסופו של דבר אפשר להגיד שמכאן עוד עולם, ואם זה מה שהכנסת רוצה ולשם היא מכוונת, צריך רק להבין מה עושים. מכאן ועד עולם, כל מינוי באשר הוא יהיה בפטור ממכרז, משמעו מינוי של פקידות גבוהה, בינונית, על ידי השר הממנה באופן ישיר. זאת לא השיטה שנהוגה במקומותינו ואי אפשר להגיד שבגלל רשות החשמל כך נהוג כי זה פשוט לא נכון.
אני אומר לכם שאני לא מכיר מקום שבו שר מגיש הסתייגות להצעת חוק שהוא בעצמו הגיש אותה, לא בעקבות שינוי של הכנסת.

<היו"ר אלי כהן:>
אגב, למיטב ידיעתי זאת הצעת חוק על ידי משרד האוצר.

<ארז קמיניץ:>
בסדר. אם זה המצב, יכול להיות ששר האוצר צריך למשוך את הצעת החוק. אני לא יודע. גם אם הוגשה על ידי שר האוצר, היא הצעה משותפת לממשלה וכרגע שר בממשלת ישראל מגיש הסתייגות להצעה שממשלת ישראל אישרה אותה. זאת לא הסתייגות לנוסח שהכנסת שינתה אלא זאת הסתייגות להצעה שהממשלה העבירה. ברשות החשמל הממשלה העבירה הצעת חוק. לפחות אל תקראו לזה ועדת איתור. לקרוא לוועדה הזאת ועדת איתור, ועדת איתור נחזית להיות גוף - - - זה לא הליך מעין מכרזי. יש כאן מינוי, אז תגידו שאתם ממנים.

<יוסי יונה (המחנה הציוני):>
אתה נותן עכשיו גושפנקה למינוי?

<ארז קמיניץ:>
לא נותן. 

<אורלי לוי אבקסיס (ישראל ביתנו):>
אל תקראו לזה ועדת איתור.

<קריאה:>
אדוני היושב ראש, יש נואם אחרון במליאה ואחר כך יש הצבעות. 

<תומר רוזנר:>
אני רוצה לשאול את המשנה ליועץ המשפטי לממשלה האם בכוונת השרה להגיש הסתייגות בנושא זה.

<ארז קמיניץ:>
לא שאלתי אותה. לא ביררתי ואני לא יודע. 

<תומר רוזנר:>
צריך להצביע על זה.

<ארז קמיניץ:>
מתי אתם רוצים להצביע על זה? לא ביררתי את הסוגיה הזאת משום שלא ידעתי עד עכשיו אם אכן יש הסכמה על העניין הזה, כן או לא. אני צריך לברר את השאלה הזאת. אני לא יודע מה התשובה לשאלה הזאת אבל כפי שאתם נוהגים, תנו את האמירה. אני אומר שאנחנו נגיש הסתייגות אבל אני לא יודע לומר.

<תומר רוזנר:>
אל תתחייב. אתה צריך להודיע.

<ארז קמיניץ:>
תוך כמה זמן?

<תומר רוזנר:>
אתה צריך להגיש בכתב.

<ארז קמיניץ:>
בסדר גמור, אבל תוך כמה זמן?

<תומר רוזנר:>
עד מחר.

<ארז קמיניץ:>
בסדר. 

<תומר רוזנר:>
זה בסדר שתודיע ואחר כך היא לא תגיש. 

<תומר רוזנר:>
בוודאי שאני מודיע, אבל אני חושב שאני רוצה לשכנע את הוועדה. מה שצריך להיות זה שלא יהיה כלום, זה הולך לוועדת שירות של הנציבות ומאוד יכול להיות שהיא תשתכנע מנימוקי המשרד שצריך לתת כאן פטור ממכרז. מדובר ברשות חדשה, מדובר בהקמה של רשות ויכול להיות שהנציב ישתכנע. מי יושב בוועדת שירות? חמישה מנכ"לים של משרדי ממשלה וחמישה נציגי ציבור. 

<היו"ר אלי כהן:>
גם ברשות החשמל היה פטור ממכרז, גם ברשות שוק ההון הייתה החלטה למנות את מנהלת האגף לתפקיד.

<יגאל גואטה (ש"ס):>
אבל מה החכמה ללכת ולפתוח את זה עוד ועוד ועוד?

<תמר זנדברג (מרצ):>
למה לא שמענו את משרד המשפטים ברשות החשמל? 

<קריאה:>
הם תמכו.

<ארז קמיניץ:>
אני אסביר למה לא שמעתם. ברשות החשמל הייתה התנגדות של משרד המשפטים בממשלה אבל לאחר שהממשלה קיבלה החלטה ולאחר שהיא קיבלה החלטה שזה נכנס בדרך של חקיקה, כשזה נכנס בדרך של החלטת ממשלה, הייתה ביקורת של מבקר המדינה בעניין הזה. ברגע שהממשלה הכניסה בדרך של חקיקה והיא הורתה על הצעת חוק ממשלתית בה נכתב הפטור ממכרז, אנחנו כמשרד משפטים לא יכולים לבוא ולהגיד שאנחנו מתנגדים לעמדה הממשלתית. אבל כרגע זאת לא עמדה ממשלתית אלא זאת עמדה מנוגדת לעמדה הממשלתית. 

<תמר זנדברג (מרצ):>
יש עכשיו הצבעה על הצעת חוק במליאה.

<דוד ביטן (הליכוד):>
מפסיקים והולכים להצביע.

<היו"ר אלי כהן:>
נתכנס שוב חמש דקות לאחר ההצבעה.

<(הפסקה בדיון)>
<היו"ר אלי כהן:>
אנחנו מחדשים את הדיון. ברשותכם, נעבור עכשיו להצבעות על ההסתייגויות. ברשותכם, אני מתכבד לחדש את הדיון. ברשותכם, נחכה חמש דקות עד שיעל כהן פארן תסיים את דבריה במליאה ותשוב לכאן.

<דוד ביטן (הליכוד):>
אנחנו נתקזז אתה.

<תומר רוזנר:>
לא. היא רוצה להציג את ההסתייגויות שלה.

<חיים ילין (יש עתיד):>
אני לא מוריד את ההסתייגויות שלי.

<היו"ר אלי כהן:>
אני כמובן מכבד את דעתך.

חבר הכנסת יונה ואחריו ידבר ארז קמיניץ ממשרד המשפטים.

<יוסי יונה (המחנה הציוני):>
בדומה לחברות וחברים אחרים שהיו שותפים לדיון, אני רוצה לציין שאכן נעשה מאמץ גדול והחוק הזה כפי שהוא גם עומד היום, משקף הישגים מאוד מאוד משמעותיים. על כך אין עוררין, אורלי. אנחנו הגענו אולי לישורת האחרונה. בכל זאת אני אומר את הדברים הללו עדיין מבלי לוותר על ההסתייגויות שאבקש להציג בהמשך. אנחנו הגענו כמעט לישורת האחרונה. הישורת האחרונה היא הסוגיה הזאת של מנהל הרשות ועל פי הצעת החוק שניצבת בפנינו הרי שאנחנו נדרשים להצביע על הסעיף הזה שבעצם מבקש מאתנו לאשר מינוי עקרוני של האיש ללא מכרז. לי יש התנגדות עקרונית מאוד גדולה. ארז, המשנה ליועץ המשפטי לממשלה, דיבר לפני כן והבנתי שזאת העמדה של משרד המשפטים שהיא חד משמעית ונחרצת בעניין הזה. גם אני בהחלט אוחז בעמדה הזאת.

היה איזשהו דיון שלטעמי הוא היה קצת הזוי. נאמר שתורידו איזושהי ועדת איתור שהשר יכול למנות כי באמת זאת סתם פרסה ואין לזה שום משמעות, ואז הורדנו את ועדת האיתור הזו שהיא פרסה ואין לה משמעות אבל חזרנו לנקודת האפס ונקודת האפס היא שהשר יוכל למנות את ראש הרשות ללא מכרז. זה לא מקובל. לא מקובל עלי ואני אומר לכם מדוע. לא זו בלבד שבמקרה הספציפי הדבר אינו נכון ואינו עולה בקנה אחד עם מינהל ציבורי תקין, והוא פתח לדברים שהם בעייתיים, אלא הוא מהווה תקדים מאוד מאוד בעייתי להקמתן של רשויות עתידיות בהן גם אנחנו נתבקש לבוא ולאשר את הקמתן ללא מכרז.

אני באמת מפציר בכל חברות וחברי הכנסת שיושבים כאן סביב לשולחן הזה, אכן כולנו רוצים בחוק הזה, אף אחד לא הגיע ולו לאחת הישיבות הללו עם איזושהי הסתייגות או התנגדות לרעיון של התחדשות עירונית ולפרויקט הזה. באנו כולנו באמת מתוך רצון לראות איך אנחנו יכולים לקדם את החוק בצורה הטובה ביותר כאשר אנחנו רצינו להגיע לאיזשהו איזון בעיקר כאשר הדיירים עמדו אל מול עינינו וגם להגיע לאיזשהו איזון שהיזמים גם לא יצאו נפסדים בתוך הסיפור הזה.

לכן צריך להיות מאוד ברורים. הגענו עכשיו לישורת הזאת. אני לא חושב שאנחנו צריכים לתת ידינו לעניין הזה. אני חושב שזה חמור מאוד אם אנחנו נעשה זאת. זאת נקודה עקרונית וזה לא עניין של חודש או חודשיים, של שנה או שנתיים, אלא אנחנו פשוט לא יכולים לאשר דבר כזה שהוא מנוגד לכל מינהל ציבורי תקין ואני מקווה שניתן למצוא איזושהי דרך, לא איזושהי דרך של למרוח אותנו או למרוח את עצמכם אלא שאכן הסעיף הזה לא ייצור את הפתח הזה לתקדים שהוא באמת יכול להיות הרה אסון מבחינת מינהל ציבורי בחברה שלנו. תודה אדוני היושב ראש.
<היו"ר אלי כהן:>
תודה רבה. נציבות שירות המדינה.

<בישארה אלי פראן:>
שיירשם בפרוטוקול שגם הנציבות מגבה את הדברים של ארז שדיבר נגד ההליך הזה. רק למען הסר ספק, אנחנו באותה דעה כדעתו של ארז. דרך המלך היא לפי חוק שירות המדינה (מינויים).

<היו"ר אלי כהן:>
מה עשיתם ברשות החשמל?

<קריאה:>
מישהו כנראה עשה טעות. אז מה לעשות?

<בישארה אלי פראן:>
אני אסביר. כמו אז, גם כאן, היינו יד ביד עם משרד המשפטים. גם שם הייתה התנגדות.

<היו"ר אלי כהן:>
ומה היה ברשות שוק ההון?

<בישארה אלי פראן:>
אני לא יודע על מה אתה מדבר, עם כל הכבוד. 

<יגאל גואטה (ש"ס):>
תארו לכם ששר הפנים היה מבקש דבר כזה ומה היו עושים לו.

<דוד ביטן (הליכוד):>
מספיק שמינה אותך לחבר כנסת בלי מכרז.

<בישארה אלי פראן:>
מילה אחרונה. מנהלי רשויות בכל שירות המדינה מתמנים על פי החוק הזה. המנגנון הזה הוכיח את עצמו מעל לחמישים שנים ואנחנו מבקשים להתיישר עם דרך המלך שהוכיחה את עצמה לכל אורך הזמן הזה ולא לחרוג ממנה. 

<היו"ר אלי כהן:>
תודה. ארז קמיניץ, אתה רוצה להתייחס לכמה סעיפים?

<ארז קמיניץ:>
את הדברים אמרתי. אני חושב שלא צריך לחזור עליהם אבל בתמצית אומר שאנחנו מתנגדים למהלך של פטור ממכרז. אנחנו חושבים שלא צריך להופיע בחקיקה. דרך המלך כפי שנאמר היא דרך חוק שירות המדינה (מינויים). צריך להזכיר שלפי הדרך בחוק שירות המדינה (מינויים) יש דרך לבקש פטור ממכרז. יכול השר לפנות לוועדה ואם תשתכנע ועדת השירות, היא תאשר את זה לפי הקריטריונים והכללים שהיא מכירה. לא חייבים להכניס הוראת חוק. לא צריך להכניס הוראת חוק שתשתרשר אחר כך לחוקים נוספים ויהיה בה בבחינת תקדים. יש דרך מלך והיא אפשרית גם להגיע לפטור ממכרז בה אם משכנעים את ועדת השירות. זה לא כל כך מופרך. יכול להיות שוועדת השירות תשתכנע.

<עינת גנון:>
יש פטור ממכרז אבל הזמן ארוך ועד שהתנאים יתקיימו תעבור חצי שנה. 

<תמר זנדברג (מרצ):>
יש כאן בעיה. אנשים שרוצים למנות אותם, נתקלים בבירוקרטיה ועוברת חצי שנה, אבל כל הזמן אנחנו שומעים על מינויים פוליטיים. אני אתך אבל יש כאן איזה אבסורד שהוא לא הגיוני. מצד אחד מביאים לנו כל היום אנשים טובים שתקועים במכרזים האלה ומצד שני יש מינויים פוליטיים. אני לא מבינה איך זה יכול להיות. זה אומר שהמכרז לא מבטיח שאנשים נורמליים ייבחרו.

<יגאל גואטה (ש"ס):>
אבל אתם מבינים שעד עכשיו יש רק את חברת חשמל וכל הזמן אומרים חברת חשמל, חברת חשמל, חברת חשמל.

<דוד ביטן (הליכוד):>
אתה יכול להצביע על החוק חוץ מהסעיף הזה והם ישבו אתו עד מחר.

<חיים ילין (יש עתיד):>
כבוד היושב ראש, יש לי הסתייגויות ואני לא מוריד אותן.

<היו"ר אלי כהן:>
אין בעיה. 

<דוד ביטן (הליכוד):>
ארז, אם אנחנו לא נדון בכל ההסתייגויות ובכל החוק למעט ההסתייגות של השר ספציפית והסעיף שמתייחס אליה, וניתן לכם עד מחר בבוקר להסדיר את העניין? זה עניין של הממשלה. הוא הגיש הסתייגות ואתם מתנגדים. 

<יגאל גואטה (ש"ס):>
אני חושב שזה רעיון מצוין.

<דוד ביטן (הליכוד):>
תשבו אתו. אם לא תגיעו להסכמה, נצטרך מחר בבוקר לקבל החלטה. נראה לך?

<ארז קמיניץ:>
בסדר. מקובל.

<היו"ר אלי כהן:>
ברשותכם, אם לא תהיה הסכמה, אנחנו נצביע למעט הסעיף הספציפי של המינוי וההסתייגות הספציפית. 

אנחנו נעבור להצבעות על ההסתייגויות. 

<תומר רוזנר:>
אנחנו מתחילים עם חברי הכנסת מהרשימה המשותפת. 

<ארז קמיניץ:>
יש לנו בקשה להסתייגות לעניין הוועדה להתחדשות עירונית, לגבי היושב ראש. אנחנו מבקשים לייצר את האופציה להגיש הסתייגות. יש כאן סעיף בחוק שלא הבנתי אותו עד תום ואני רוצה לברר את הפרטים שלו ואני רוצה לראות אם אפשר להגיע להסכמה לגביו. היושב ראש של הוועדה להתחדשות עירונית הוא נציג שר השיכון.

<תומר רוזנר:>
איזה ועדה? תמקד.

<קריאה:>
ועדת המשנה.

<ארז קמיניץ:>
ועדת המשנה להתחדשות עירונית. היושב ראש של הוועדה הוא נציג שר השיכון כאשר ממלא המקום של היושב ראש, שאני מבין שהוא לא חבר קבוע. בעצם ממלא המקום של יושב ראש הוועדה המחוזית, זה לא כל כך ברור. זה לא מתחבר. ממלא המקום הוא היושב ראש של הוועדה המחוזית. אני מבין שבמהלך הדיוניים זאת ההסכמה שהייתה.

<היו"ר אלי כהן:>
חברים, לפי הסיכום אנחנו נעבור עכשיו להצבעות.

<ארז קמיניץ:>
אני רק מבקש אופציה, תומר, עד מחר בבוקר.

<היו"ר אלי כהן:>
חברים, אנחנו עכשיו נעבור להצבעות על ההסתייגויות למעט הסעיף של המינוי. אנחנו ניפגש מחר בשעה 11:00 ונוכל להתייחס רק לסעיף המינוי בלבד. על כל ההסתייגויות ביתר הסעיפים נצביע עכשיו ונאשר את הסעיפים עכשיו למעט ההסתייגות הזאת.

<תומר רוזנר:>
הסתייגותו של משרד המשפטים לגבי ועדת המשנה. אנחנו נצביע עליה ואם שרת המשפטים לא תגיש לוועדה מכתב, כי אז ההסתייגות תוסר. 

<ארז קמיניץ:>
או שר האוצר.

<תומר רוזנר:>
או שר האוצר. אנחנו צריכים להצביע על ההסתייגות הזאת.

<אורלי לוי אבקסיס (ישראל ביתנו):>
מה היא אומרת?

<ארז קמיניץ:>
אני מסביר. אני רוצה שהיושב ראש יהיה נציג שר האוצר וממלא המקום יהיה - - -

<תומר רוזנר:>
לא נציג שר האוצר.

<אורלי לוי אבקסיס (ישראל ביתנו):>
זה מאוד מטריד אותי. שר האוצר שולט בתחום.

<ארז קמיניץ:>
אבל הוא יושב ראש הוועדה המחוזית. 

<אורלי לוי אבקסיס (ישראל ביתנו):>
לא. אתה אומר נציג של משרד השיכון ונציג של משרד האוצר. אני מתנגדת. 

<היו"ר אלי כהן:>
מי בעד ההסתייגות שהעלו בנושא הזה של משרד המשפטים? ארז, תחזור בבקשה שוב על ההסתייגות. חבר הכנסת יונה לא הבין והוא רוצה להבין.

<אורלי לוי אבקסיס (ישראל ביתנו):>
הם עושים עלינו סיבוב אחרי כל העבודה שעשינו.

<ארז קמיניץ:>
סעיף 22(2).

<אורלי לוי אבקסיס (ישראל ביתנו):>
ממתי המשנה ליועץ המשפטי הממשלה מגיע לוועדות ויושב שעות?

<היו"ר אלי כהן:>
אורלי, תני לו לסיים. אנחנו לא מצליחים לשמוע את ההערה. תני לו בבקשה להעיר את ההערה.

<ארז קמיניץ:>
סעיף 22(2), ועדת משנה להתחדשות עירונית, היושב ראש של הוועדה להבנתנו צריך להיות היושב ראש של הוועדה המחוזית. יושב ראש הוועדה המחוזית מוגדר בחוק התכנון והבנייה כנציג שר האוצר. הוא יושב ראש הוועדה המחוזית.
<תומר רוזנר:>
אגב, זאת הייתה גם עמדתנו כלשכה משפטית והצגנו אותה.

<ארז קמיניץ:>
כיושב ראש הוועדה המחוזית, אנחנו חושבים שהוא צריך להיות יושב ראש הוועדה וממלא המקום שלו בהחלט יכול להיות נציג שר השיכון. זה קצת מוזר שיושב ראש ועדה מחוזית הוא ממלא מקום של נציג שר השיכון ולא להפך. זה מוזר. בדרך כלל לא כך מתנהלות ועדות משנה של הוועדה המחוזית. אני מבין שנעשתה כאן הסכמה - - -

<עינת גנון:>
הייתה על כך הסכמה ממשלתית.

<ארז קמיניץ:>
בסדר, הייתה הסכמה ממשלתית לתיקון הזה. 

<היו"ר אלי כהן:>
ארז, כאן אני מסיים את הדיון. אגב, כל החוק הזה, כל ההתנהלות של הממשלה הייתה בלתי אחראית . במהלך כל הדבר הזה ראינו לאורך כל הדיונים התנגדות בין משרד המשפטים למשרד האוצר למשרד הבינוי והשיכון. זה היה דבר הזוי.

<ארז קמיניץ:>
משרד המשפטים הוא המשרד היחיד שרוצה לעשות את העבודה.

<היו"ר אלי כהן:>
זה היה דבר הזוי בהצעה הממשלתית שהוגשה. אני לא רוצה להשתמש במלים קשות. לכן אני אומר שוב שבעניין ההצעה הזאת אתם תגישו אותה בכתב באופן מסודר ועד אז ינסו נציגי הממשלה להגיע להסכמה. אם לא תגיעו להסכמה, זה יגיע מחר ב-11:00 להצבעה.

<ארז קמיניץ:>
בסדר גמור. זה מה שביקשנו.

<היו"ר אלי כהן:>
בסדר. תודה רבה. תגישו את זה ומחר נצביע על שני הנושאים.

אנחנו נעבור להסתייגויות.

<תומר רוזנר:>
הסתייגויות של הרשימה המשותפת. 

<היו"ר אלי כהן:>
אתה רוצה שנצביע על כל ההסתייגויות אחת-אחת או על הכול ביחד?

<עבדאללה אבו מערוף (הרשימה המשותפת):>
אחת אחת.

<גלעד קרן:>
הסתייגות מספר אחת. 

<קריאה:>
מישהו צריך להקריא את ההסתייגות.

<גלעד קרן:>
הסתייגות מספר אחת של הרשימה המשותפת. לסעיף 4א(6)(א), במקום המילה "תדון" יש לכתוב "לחייב הטמעה בתכניות ולקבוע מדיניות מנחה".

<היו"ר אלי כהן:>
מי בעד ההסתייגות? מי נגד?

הצבעה

בעד ההסתייגות – מיעוט
נגד – רוב
ההסתייגות לא נתקבלה.

<היו"ר אלי כהן:>
ההסתייגות לא התקבלה.

<תומר רוזנר:>
הסתייגות מספר שתיים לסעיף 4א(10). יש להוסיף "החלטת המידע תיעשה בכל שפה שהינה שפת אמם של יותר מעשרה אחוזים מתושבי המתחם ויהיו הודעות בתיבות הדואר של כל תושבי המתחם".
<היו"ר אלי כהן:>
מי בעד ההסתייגות? מי נגד?

הצבעה

בעד ההסתייגות – מיעוט
נגד – רוב
ההסתייגות לא נתקבלה.

<היו"ר אלי כהן:>
ההסתייגות לא התקבלה.

<חיים ילין (יש עתיד):>
אבל יש את זה בחוק.

<תומר רוזנר:>
זה בנושא שונה.

<גלעד קרן:>
לסעיף 4א(3) להוסיף פסקה (13) שתאמר: קביעת הנחיות לביצוע תסקיר חברתי טרם תכנון על ידי יועץ חברתי שתממן הרשות ויהיה חלק ממסמכיה המחייבים של התכנית. תסקיר חברתי, כלכלי, דמוגרפי על מרחב האוכלוסייה, לרבות סוג אחזקה, מצב כלכלי, פילוח גילי וכיוצא באלה, חלופות אפשריות לחידוש השכונה ומנגנונים למניעת תחיקת צרכים בתחום הדיור, תחבורה ושירותים והערכה בדבר הקמת היצע השירותים הקיים לגידול הצפוי באוכלוסייה".

<היו"ר אלי כהן:>
מי בעד ההסתייגות? מי נגד?

הצבעה

בעד ההסתייגות – מיעוט
נגד – רוב
ההסתייגות לא נתקבלה.

<היו"ר אלי כהן:>
ההסתייגות לא התקבלה.

<גלעד קרן:>
בסעיף 4ב(2). במקום הגעה לכדאיות כלכלית, יש לכתוב שמירה על רווחיות, ואחרי המילה כאמור, יש להוסיף תוך הורדת הצפיפות הנדרשת.

<היו"ר אלי כהן:>
מי בעד ההסתייגות? מי נגד?

הצבעה

בעד ההסתייגות – מיעוט
נגד – רוב
ההסתייגות לא נתקבלה.

<היו"ר אלי כהן:>
ההסתייגות לא התקבלה.

<גלעד קרן:>
בסעיף 4ב(7)(א), חומר ההסברה יופץ בכל שפה שהנה שפת אמם של יותר מעשרה אחוזים.

<היו"ר אלי כהן:>
זה התקבל. נושא השפות התקבל. 

<תומר רוזנר:>
אז אתה מסיר את ההסתייגות.

<עבדאללה אבו מערוף (הרשימה המשותפת):>
אם זה התקבל, כן. 

<תומר רוזנר:>
לסעיף 4ב(8). יש להוסיף על בסיס המידע שנאסף בתסקיר החברתי באמצעות הטמעת מסקנותיו בתכנית. כמו כן יש להקים מאגר יועצים חברתיים בפיקוח משרד הרווחה.

<עבדאללה אבו מערוף (הרשימה המשותפת):>
דרך אגב, אנחנו הסכמנו על ההסתייגות הזאת.

<היו"ר אלי כהן:>
לא. אנחנו הוספנו יועץ מהארגונים החברתיים. הוספנו חבר ועדה, שזה די דומה, אבל מכיוון שזה לא מדויק, למען הסר ספק נצביע.

<תומר רוזנר:>
זה לא אותו הדבר.

<עבדאללה אבו מערוף (הרשימה המשותפת):>
אני מסיר את ההסתייגות.

<גלעד קרן:>
הסתייגות מספר 6. ביטול מליאת הרשות. להחזיר לנוסח המוצע את ההוראות העוסקות במליאת הרשות.

<היו"ר אלי כהן:>
מי בעד ההסתייגות? מי נגד?

הצבעה

בעד ההסתייגות – מיעוט
נגד – 6
ההסתייגות לא נתקבלה.

<היו"ר אלי כהן:>
ההסתייגות לא התקבלה.

<גלעד קרן:>
הסתייגות מספר 7. אחרי סעיף 13(א) להוסיף שסעיף 16א(1), תנאי להכרזה על מתחם התחדשות עירונית יהיה עריכת תסקיר חברתי למתחם לפי הנחיות הרשות בליווי יועץ חברתי במשרד הרווחה.

<היו"ר אלי כהן:>
מי בעד ההסתייגות? מי נגד?

הצבעה

בעד ההסתייגות – מיעוט
נגד – רוב
ההסתייגות לא נתקבלה.

<היו"ר אלי כהן:>
ההסתייגות לא התקבלה.

<חיים ילין (יש עתיד):>
דרך אגב, אני לא מצליח להבין. יש כאן תיקו.

<היו"ר אלי כהן:>
לא, אבל אגב, גם בתיקו ההסתייגות לא עוברת. כדי להעביר הסתייגות, צריך רוב. ההסתייגות לא התקבלה.

<גלעד קרן:>
הסתייגות 8. לסעיף 16ב(3)(א), הארכת חידוש תוקפו של צו ההכרזה שכבר הוארך ל-12 שנים מבטלת את האפשרות להאריך לשש שנים נוספות.

<תומר רוזנר:>
זה התקבל.

<קריאה:>
זה התקבל לגבי חדשות והוא מבקש לגבי הכול.

<עבדאללה אבו מערוף (הרשימה המשותפת):>
נכון.

<היו"ר אלי כהן:>
לגבי חדשות. 

מי בעד ההסתייגות? מי נגד?

הצבעה

בעד ההסתייגות – מיעוט
נגד – רוב
ההסתייגות לא נתקבלה.

<היו"ר אלי כהן:>
ההסתייגות לא התקבלה.

<עבדאללה אבו מערוף (הרשימה המשותפת):>
זה התקבל חלקית.

<היו"ר אלי כהן:>
נכון. התקבל חלקית.

<גלעד קרן:>
יש עוד שתי הסתייגויות.

סעיף 11א(3), נציג שר הרווחה.

<תומר רוזנר:>
נציג משרד התחבורה בוועדה.

<היו"ר אלי כהן:>
מי בעד ההסתייגות? מי נגד?

הצבעה

בעד ההסתייגות – מיעוט
נגד – רוב
ההסתייגות לא נתקבלה.

<היו"ר אלי כהן:>
ההסתייגות לא התקבלה.

<גלעד קרן:>
הסתייגות אחרונה. החזרה של הפרש של שני אחוזים מ- - -

<היו"ר אלי כהן:>
מי בעד ההסתייגות? מי נגד?

הצבעה

בעד ההסתייגות – מיעוט
נגד – רוב
ההסתייגות לא נתקבלה.

<היו"ר אלי כהן:>
ההסתייגות לא התקבלה.

<תומר רוזנר:>
הסתייגות סיעת מרצ והקבוצות האחרות שהצטרפו אליה.

<היו"ר אלי כהן:>
תמר, אנחנו קיבלנו חלק גדול מההערות שלך בחוק הזה. גם נציג ארגונים חברתיים, גם נציג משרד הרווחה, גם תכנון חברתי.

<תמר זנדברג (מרצ):>
אני מבקשת להצביע על כל ההסתייגויות כמקשה אחת. על כל ההסתייגויות שנותרו לי ולא התקבלו, נעשה הצבעה אחת.

<יעקב אשר (יהדות התורה):>
כל הכבוד.

<היו"ר אלי כהן:>
תודה גברתי. 

מי בעד ההסתייגות שנותרו של חברת הכנסת זנדברג? מי נגד?

הצבעה

בעד ההסתייגויות – מיעוט
נגד – רוב
ההסתייגויות לא נתקבלו.

<היו"ר אלי כהן:>
ההסתייגויות לא התקבלו.

חברת הכנסת יעל פארן, האם את רוצה שנצביע אחת אחת או על הכול יחד?

<יעל כהן-פארן (המחנה הציוני):>
אחת אחת.

<היו"ר אלי כהן:>
נשארו לנו הסתייגויות של שלושה חברי כנסת – יעל פארן, יונה וילין.

<יעל כהן-פארן (המחנה הציוני):>
אני יכולה לבחור רק שתיים-שלוש אם תסכימו לקבל אותן.

<היו"ר אלי כהן:>
לא. אנחנו נצביע.

<יעל כהן-פארן (המחנה הציוני):>
אני יכולה להקריא?

<היו"ר אלי כהן:>
בבקשה.

<יעל כהן-פארן (המחנה הציוני):>
בסעיף 1, אחרי המילה הבינוי יבוא ולטובת שדרוג המערכות העירוניות למערכות סביבתיות מתקדמות ובנות קיימא בהתאם לטכנולוגיות המיטביות הזמינות.

<היו"ר אלי כהן:>
מי בעד ההסתייגות? מי נגד?

הצבעה

בעד ההסתייגות – מיעוט
נגד – רוב
ההסתייגות לא נתקבלה.

<היו"ר אלי כהן:>
ההסתייגות לא התקבלה.

<יעל כהן-פארן (המחנה הציוני):>
סעיף 2. הוספת ההגדרה שיתוף ציבור. תהליך העברת מידע וקבלת משוב על התכנית מהציבור שצפוי להיות מושפע ממנה ורואה עצמו מושפע ממנו, בכתב ובעל פה לפני תחילת התכנית ואחריות הרשות להתחדשות עירונית, הרשות המקומית ומוסדות התכנון ועדכון התכנית בהתאם למשוב.
אני רוצה לומר שמאחר שהוכנס הנושא בסעיף של שיתוף הציבור, ראוי להגדיר אותו בהגדרות. זאת בסך הכול הגדרה ולכן אני מאוד מבקשת לקבל את ההסתייגות הזאת.

<היו"ר אלי כהן:>
גברתי, אנחנו לא מסבירים. רק הקראה.
<יעל כהן-פארן (המחנה הציוני):>
הקראתי.

<היו"ר אלי כהן:>
מי בעד ההסתייגות? מי נגד?

הצבעה

בעד ההסתייגות – מיעוט
נגד – רוב
ההסתייגות לא נתקבלה.

<היו"ר אלי כהן:>
ההסתייגות לא התקבלה.

<יעל כהן-פארן (המחנה הציוני):>
סעיף 2. בהגדרת מיזם התחדשות עירונית, לאחר המילה בינוי יבוא ושדרוג תשתיות.

<היו"ר אלי כהן:>
מי בעד ההסתייגות? מי נגד?

הצבעה

בעד ההסתייגות – מיעוט
נגד – רוב
ההסתייגות לא נתקבלה.

<היו"ר אלי כהן:>
ההסתייגות לא התקבלה.

<יעל כהן-פארן (המחנה הציוני):>
סעיף 4א(3). לאחר המילה להתחדשותם, תימחק וו החיבורר ובמקומה יבוא כחלק מ-.

<היו"ר אלי כהן:>
מי בעד ההסתייגות? מי נגד?

הצבעה

בעד ההסתייגות – מיעוט
נגד – רוב
ההסתייגות לא נתקבלה.

<היו"ר אלי כהן:>
ההסתייגות לא התקבלה.

<יעל כהן-פארן (המחנה הציוני):>
סעיף 4א(6)(ב). הוספת סעיף 4א(6)(ב). קידום פתרונות לטיפול מקומי בנגר עילי עירוני להתייעלות אנרגטית וליצירת חשמל לאנרגיה מתחדשת, לקידום תחבורה ציבורית ושימוש באופניים ופיתוח מרקם עירוני המעודד הליכה ברגל וכן לנקיטת אמצעים למיתון ולהסתגלות לשינויי אקלים באזורי התחדשות עירונית.

<היו"ר אלי כהן:>
גם אני בעד הליכה ברגל. ליתר הסעיפים לא הסכמתי. מי בעד ההסתייגות? מי נגד?

הצבעה

בעד ההסתייגות – מיעוט
נגד – רוב
ההסתייגות לא נתקבלה.

<היו"ר אלי כהן:>
ההסתייגות לא התקבלה.

<יעל כהן-פארן (המחנה הציוני):>
סעיף 4א(8). אחרי המילה מנחים יבוא לבחירת המתחמים הנדרשים להתחדשות עירונית. לאחר המלים של יזמים להתחדשות עירונית יבוא בשים לב לתכניות הממשלתיות להפחתת פליטות פחמן ולייעוד של דיור בהישג יד במיזמים להתחדשות עירונית.

<היו"ר אלי כהן:>
מי בעד ההסתייגות? מי נגד?

הצבעה

בעד ההסתייגות – מיעוט
נגד – רוב
ההסתייגות לא נתקבלה.

<היו"ר אלי כהן:>
ההסתייגות לא התקבלה.

<יעל כהן-פארן (המחנה הציוני):>
סעיף 4א(10). הסתייגות אחת התקבלה של הוספת בכל שפה שהנה שפת אמם של יותר מעשרה אחוזים של תושבי המתחם. נכון? התקבלה ההסתייגות לגבי השפה.

אחרי המילה שוטף יבוא ואפקטיבי. אחרי המילה הציבור, יבוא באתר אינטרנט ייעודי והודעה בכתב לתיבות הדואר של כל תושבי המתחם והמתחמים המקיפים אותו על פי הערכת ההשפעה של המיזם.

באותו סעיף. בנוסף, אחרי המילה ... יבוא ושטחי המסחר, הסדרי התחבורה בזמן הביצוע ולאחר ההיערכות בתחום של חינוך, בריאות ורווחה במתחם ומסביב לו, לוחות הזמנים, שלביו של המיזם, סדרי גודל של עלויות צפויות, ... לדיירים ולבעלי הדירות במתחם והסבר אודות חוקים העומדים לצדם וכן גורמים אליהם יוכלו לפנות לעזרה.

זה רק נוגע למידע שיהיו חייבים לתת.

<היו"ר אלי כהן:>
מי בעד ההסתייגות? מי נגד?

הצבעה

בעד ההסתייגות – מיעוט
נגד – רוב
ההסתייגות לא נתקבלה.

<היו"ר אלי כהן:>
ההסתייגות לא התקבלה.

<יעל כהן-פארן (המחנה הציוני):>
סעיף 4א(3)(13).

<תומר רוזנר:>
ההסתייגות הזאת כבר נדחתה.

<יעל כהן-פארן (המחנה הציוני):>
סעיף 4א(13) אחר. לפקח שהתשתיות המקיפות את התכנית מותאמות לעומסים החדשים שהתכנית יוצרת בתחבורה, חינוך, ביוב ומים.

<היו"ר אלי כהן:>
מי בעד ההסתייגות? מי נגד?

הצבעה

בעד ההסתייגות – מיעוט
נגד – רוב
ההסתייגות לא נתקבלה.

<היו"ר אלי כהן:>
ההסתייגות לא התקבלה.

<יעל כהן-פארן (המחנה הציוני):>
לסעיף 4ב(2). לסיפא, ובלבד שמדובר בקרקע עירונית שייעודה בנייה למגורים.

<היו"ר אלי כהן:>
מי בעד ההסתייגות? מי נגד?

הצבעה

בעד ההסתייגות – מיעוט
נגד – רוב
ההסתייגות לא נתקבלה.

<היו"ר אלי כהן:>
ההסתייגות לא התקבלה.

<יעל כהן-פארן (המחנה הציוני):>
לסעיף 4ב(6). אחרי המילה תשתיות, יבוא על פי מפרט בסטנדרט סביבתי גבוה בהתאם לעקרונות הקבועים בתקן הישראלי לבנייה ירוקה, תקן ישראלי 5281, ובהתחשב בתכניות הממשלתיות להפחתת פליטות פחמן לשימור משק המים ולהתמודדות עם שינוי האקלים.

<היו"ר אלי כהן:>
מי בעד ההסתייגות? מי נגד?

הצבעה

בעד ההסתייגות – מיעוט
נגד – רוב
ההסתייגות לא נתקבלה.

<היו"ר אלי כהן:>
ההסתייגות לא התקבלה.

<יעל כהן-פארן (המחנה הציוני):>
לסעיף 4ב(8), להוסיף בסיפא: וכן יועצים סביבתיים לטובת התאמת המיזמים לתכניות הממשלתיות להפחתת פליטות גזי חממה, לשימור משק המים, למניעת זיהום ולהתמודדות עם שינויי האקלים.

<היו"ר אלי כהן:>
מי בעד ההסתייגות? מי נגד?

הצבעה

בעד ההסתייגות – מיעוט
נגד – רוב
ההסתייגות לא נתקבלה.

<היו"ר אלי כהן:>
ההסתייגות לא התקבלה.

<יעל כהן-פארן (המחנה הציוני):>
לסעיף 16א. אחרי המילה שטח, יבוא: שאושר בתכנית כוללנית להתחדשות עירונית.
<היו"ר אלי כהן:>
מי בעד ההסתייגות? מי נגד?

הצבעה

בעד ההסתייגות – מיעוט
נגד – רוב
ההסתייגות לא נתקבלה.

<היו"ר אלי כהן:>
ההסתייגות לא התקבלה.

<יעל כהן-פארן (המחנה הציוני):>
לסעיף 16א(א)(1). אחרי המילה לפחות יבוא: וסומן בתכנית הכללית כאזור פינוי בינוי.

<היו"ר אלי כהן:>
מי בעד ההסתייגות? מי נגד?

הצבעה

בעד ההסתייגות – מיעוט
נגד – רוב
ההסתייגות לא נתקבלה.

<היו"ר אלי כהן:>
ההסתייגות לא התקבלה.

<יעל כהן-פארן (המחנה הציוני):>
לסעיף 16ה(א). אחרי המילה כאמור, יבוא וכן לגבי הקוד שייווצר במיזמים והקוד שיופחת והקוב שיופחתו מהנגר העירוני.

<היו"ר אלי כהן:>
מי בעד ההסתייגות? מי נגד?

הצבעה

בעד ההסתייגות – מיעוט
נגד – רוב
ההסתייגות לא נתקבלה.

<היו"ר אלי כהן:>
ההסתייגות לא התקבלה.

<קריאה:>
מה זה אומר? ההסתייגות לא ברורה?

<יעל כהן-פארן (המחנה הציוני):>
אני הסברתי בדיונים.

<היו"ר אלי כהן:>
לא מסבירים. אנחנו בהצבעות.

<יעל כהן-פארן (המחנה הציוני):>
לסעיף 22(1). אחרי המילה עירונית יבוא שיתוף ציבור.

<היו"ר אלי כהן:>
מי בעד ההסתייגות? מי נגד?

הצבעה

בעד ההסתייגות – מיעוט
נגד – רוב
ההסתייגות לא נתקבלה.

<היו"ר אלי כהן:>
ההסתייגות לא התקבלה.

<יעל כהן-פארן (המחנה הציוני):>
לסעיף 22(2). אחרי המילה מפורטת, יבוא שהיא חלק מתכנית כוללנית עירונית להתחדשות עירונית. אחרי המילה מפורטת, יבוא המתייחסות בין היתר גם ליחסי הגומלין של המיזם עם מתחמים המשיקים לו.

<היו"ר אלי כהן:>
מי בעד ההסתייגות? מי נגד?

הצבעה

בעד ההסתייגות – מיעוט
נגד – רוב
ההסתייגות לא נתקבלה.

<היו"ר אלי כהן:>
ההסתייגות לא התקבלה.

הסתייגות אחרונה.

<יעל כהן-פארן (המחנה הציוני):>
לא. יש לי עוד אחת. לסעיף 22(2)(ב) יתווספו פסקאות (8), נציג משרד הרווחה.

<תומר רוזנר:>
התקבל.

<יעל כהן-פארן (המחנה הציוני):>
לסעיף 9, נציג משרד החינוך. לסעיף 10, נציג משרד התחבורה. 

<תומר רוזנר:>
נציג משרד התחבורה לא התקבל.

<יעל כהן-פארן (המחנה הציוני):>
אם כן, נציג משרד התחבורה. לסעיף 11, נציג ציבור מקרב ארגוני החברה האזרחית שעניינו חברתי.

<קריאה:>
זה התקבל.

<יעל כהן-פארן (המחנה הציוני):>
לא התקבל. לא ראיתי שהתקבל.

נציג ציבור מקרב ארגוני החברה האזרחית שעניינו הגנה על הסביבה.

<היו"ר אלי כהן:>
מי בעד ההסתייגות? מי נגד?

הצבעה

בעד ההסתייגות – מיעוט
נגד – רוב
ההסתייגות לא נתקבלה.

<היו"ר אלי כהן:>
ההסתייגות לא התקבלה.

סיימת?

<יעל כהן-פארן (המחנה הציוני):>
כן. תודה.

<היו"ר אלי כהן:>
תודה רבה. חבר הכנסת ילין, הסתייגויות. אחריו חבר הכנסת יונה. אלה שני המסתייגים האחרונים.

חבר הכנסת ילין, האם אתה רוצה שנצביע על כל ההסתייגויות יחד או על כל אחת מהן?

<חיים ילין (יש עתיד):>
כל אחת ואני אקריא מה מתוך ההסתייגויות אני בוחר להביא להצבעה.

<היו"ר אלי כהן:>
מקובל.

<חיים ילין (יש עתיד):>
חלקן התקבלו וחלקן לא התקבלו. אני חייב לומר לכם שאחרי צוק איתן הייתה מילה אחת שקראו לה חמיצות. אני חייב להגיד לכם שזאת ההרגשה שלי לגבי החוק הזה. 

<היו"ר אלי כהן:>
תודה אדוני. ברשותך נעבור להקראת ההסתייגויות. אנחנו עכשיו בשלב הצבעה על ההסתייגויות.

<חיים ילין (יש עתיד):>
אני אקריא אבל אני רוצה להסביר. אנחנו חברי הכנסת אנשים אחראים צריכים לעמוד מול הריבים של הממשלה שלא מסתדרת ואתה כיושב ראש הוועדה לוקח אותנו, מחזיר אותנו, לוקח אותנו ומחזיר אותנו, כל לוח הזמנים שלנו וכל הפניות שלנו השתנו לחלוטין. זאת החמיצות. החמיצות היא שאומרים משהו ומשנים אותו ושוב אומרים משהו ומשנים. הטיפו לנו כאן מוסר על חוק המכרזים ואיך בכלל אנשים צריכים להיבחר - - -

<היו"ר אלי כהן:>
אדוני, ברשותך, אני מסכים אתך ואני חושב שאופן הצגת והבאת החוק על ידי הממשלה בהחלט פגע בדיוני הוועדה ואנחנו היינו צריכים לבוא ולדון ביניהם. בהחלט זה לא תרם לדיונים. חשוב שגם תציין אדוני שחלק גדול מהערותיך בדיונים הוטמעו בחוק.

<חיים ילין (יש עתיד):>
כבוד היושב ראש, לכן אמרתי חמיצות ולא אמרתי שהדבר רע או יותר מדי טוב. אל תדאג, אני אעשה עכשיו רביזיה על הכול. אם אני נשאר לישון כאן, כולם יישארו לישון כאן.

לסעיף 5(ו), מנהל הרשות. הוספת סעיף.

<היו"ר אלי כהן:>
מנהל הרשות, זה סעיף שיידון מחר. לא נצביע על זה אלא מחר.

<חיים ילין (יש עתיד):>
אני אומר שמנהל הרשות ייבחר באמצעות הליך של מכרז כאמור בחוק שירות המדינה. אני באמת הולך על זה.

<היו"ר אלי כהן:>
אדוני, כאמור, אנחנו על זה לא מצביעים. נצביע על זה מחר.

<חיים ילין (יש עתיד):>
לסעיף 6א. ממונה על פניות דיירים. תגידו לי אם תיקנתם את זה או לא כי לא ראיתי. הוספת סעיף קטן (ז): הרואה עצמו נפגע על ידי החלטת הממונה על פניות דיירים רשאי תוך תקופה שנקבעה בתקנות לערער עליה לפני בית המשפט המחוזי באזורו נמצאים המקרקעין.

<היו"ר אלי כהן:>
מי בעד ההסתייגות? מי נגד?

הצבעה

בעד ההסתייגות – רוב
נגד – נגד
ההסתייגות נתקבלה.

<היו"ר אלי כהן:>
ההסתייגות התקבלה.

<חיים ילין (יש עתיד):>
לסעיף 21, תחולה. הוספת סעיף 21(א): חוק זה לא ייכנס לתוקפו בטרם תתוקצב הקרן להתחדשות עירונית, מימון, מנהל פרויקט מטעם הדיירים, עובד סוציאלי לכל מיזם התחדשות עירונית ותחזוקה על רכוש משותף בתחומי התחדשות עירונית.
<היו"ר אלי כהן:>
מי בעד ההסתייגות? מי נגד?

הצבעה

בעד ההסתייגות – מיעוט
נגד – רוב
ההסתייגות לא נתקבלה.

<היו"ר אלי כהן:>
ההסתייגות לא התקבלה.

<חיים ילין (יש עתיד):>
גואטה, אני יודע למה אתה מתנגד. אתה מתנגד עכשיו לגבי הקרן. 

אני מבקש רביזיה על כל ההצבעות.

<היו"ר אלי כהן:>
מותר לך. בסדר.

מעדכן אותי היועץ המשפטי שכבר הייתה רביזיה קודם לכן. 

<חיים ילין (יש עתיד):>
הייתה רביזיה על החוק ולא על ההסתייגויות.

<תומר רוזנר:>
לא. על ההסתייגויות. היו שתי רביזיות.

<חיים ילין (יש עתיד):>
אף אחד לא הצביעו על ההסתייגויות שלי ואני מבקש רביזיה.

<תומר רוזנר:>
לא היית כאן.

<חיים ילין (יש עתיד):>
טריק מכוער לחלוטין. חד משמעית.

<היו"ר אלי כהן:>
אדוני, הרביזיה התקבלה.

<חיים ילין (יש עתיד):>
כבוד היושב ראש, אתם עושים הצבעות כשאנחנו נמצאים במליאה. זה מה שקורה.

<היו"ר אלי כהן:>
לא. זה לא היה בזמן המליאה. 

<יעל כהן-פארן (המחנה הציוני):>
היינו בהתייעצות.

<היו"ר אלי כהן:>
לכן, למען הסר ספק, אישרנו להצביע שוב. אדוני, האם יש לך עוד הסתייגויות?

<חיים ילין (יש עתיד):>
לא.

<היו"ר אלי כהן:>
תודה רבה. אנחנו נעבור למסתייג האחרון, חבר הכנסת יוסי יונה.

<קריאה:>
לך על שיטת תמר זנדברג.

<יוסי יונה (המחנה הציוני):>
יש לי ארבע הסתייגויות.

פרק א', מטרה והגדרות. היכן שכתוב מטרתו ... ולעודדה. תוך מתן עדיפות מובנית לאזורים עירוניים מוזנחים על פי מדדי מצוקה קבועים מראש.

<היו"ר אלי כהן:>
מי בעד ההסתייגות? מי נגד?

הצבעה

בעד ההסתייגות – מיעוט
נגד – רוב
ההסתייגות לא נתקבלה.

<היו"ר אלי כהן:>
ההסתייגות לא התקבלה.

<יוסי יונה (המחנה הציוני):>
בסעיף 5ה. זה קשור לפרק ג', מינהל הרשות, תפקידי עובדי הרשות. הסתייגות. הסעיף ייקרא כך: כשיר להתמנות על ידי הרשות מי שהוא בעל תואר אקדמי ממוסד להשכלה גבוהה בתחום הקשור לתחומי פעילותה של הרשות וכן הוא בעל ניסיון ניהולי של חמש שנים לפחות בתפקיד בכיר בתחום הניהול העסקי של תאגיד בעל היקף פעילות ההולמת את היקף פעילות הרשות להתחדשות עירונית או שהוא כיהן בכהונה ציבורית בכירה ובתפקיד בכיר בתחומים הנוגעים לתחומי פעילותה של הרשות.

<היו"ר אלי כהן:>
אנחנו נצביע על זה מחר. אמרנו שעל הסעיף הזה אנחנו לא מצביעים, אבל נתתי לך להקריא את ההסתייגות.
<יוסי יונה (המחנה הציוני):>
יש לי עוד הסתייגות. בהוספת סעיף 5(ז), באותו הקשר, ייכתב: מנהל הרשות יהיה אדם שלא הורשע בעבירה שמפאת מהותה, חומרתה או נסיבותיה אין הוא ראוי לכהן כמנהל הרשות או שתלוי ועומד נגדו כתב אישום בעבירה כאמור ולא ניתן פסק דין סופי בעניינו.

<היו"ר אלי כהן:>
תודה. הסעיף הבא. גם על זה נצביע מחר.

<יוסי יונה (המחנה הציוני):>
לסעיף 20א(ב). למעשה באחד הניסוחים של החוק הוצעו ואני אקרא את הסעיף כדי שתבינו במה דברים אמורים. כתוב שם שהשר ידווח לוועדת הפנים והגנת הסביבה של הכנסת אחת לשנה על פעולותיה של הרשות והיקפן בהתאם להוראות חוק זה, ואז נמחק ואני רוצה שזה יוחזר לשם, ובכלל זה בעניינים המפורטים להלן: דיווח שנתי על פעולות הרשות שיפורסם גם באתר האינטרנט של הרשות. 

היו שם שלושה סעיפים, זאת אומרת בעניינים המפורטים להלן, והם נמחקו ואני מבקש שהם יוחזרו לנוסח.

<תומר רוזנר:>
תקריא אותם.

<יוסי יונה (המחנה הציוני):>
1. היעדים שנקבעו לפי סעיף 16ה ומידת העמידה בהם בשנת הדיווח. 

2. פירוט בדבר מתחמי פינוי ובינוי ומתחמי פינוי ובינוי במסלול מיסוי שהוכרזו לפי דין ומצב התקדמות תהליכים לביצוע מיזמי התחדשות עירונית בהם.

3. פירוט בדבר בניינים בהם בוצע מיזם לפי הוראות תכנית החיזוק בהסתמך על נתונים שהביאה רשות מינהל התכנון אשר התקבלו אצלו לפי הוראות על התכנית האמורה.
אלה הם הסעיפים. אני חושב שהם צריכים להישאר, אדוני היושב ראש. 
<תומר רוזנר:>
אנחנו הצענו את זה.

<עינת גנון:>
הכנסת יכולה לבקש דיווח על כל נושא שהיא רוצה.

<יוסי יונה (המחנה הציוני):>
כן, אבל האם יש לך התנגדות שזה יהיה בחוק?

<עינת גנון:>
יש לנו התנגדות לפירוט המלא.

<יוסי יונה (המחנה הציוני):>
מה אומר היועץ המשפטי לוועדה?

<תומר רוזנר:>
אני חושב שההצעה טובה. אנחנו הצענו אותה. יש כאן דברים שצריכים להיכלל בדיווח שלהם לכנסת.

<ערן ניצן:>
סיכמנו את הנקודה הזאת. אנחנו אמרנו שהפירוט הזה צריך להציג דוח אבל כתוב בחוק שאנחנו באים ומציגים.

אני מבין שיש גם תיקון. לא שמנו לב לוועדה המייעצת.

<היו"ר אלי כהן:>
חבר הכנסת יוסי יונה, על ההסתייגות הזאת נצביע מחר.

<יוסי יונה (המחנה הציוני):>
בסדר. מקובל.

<תומר רוזנר:>
משרד האוצר רוצה להתייחס.

<ערן ניצן:>
היושב ראש, אני מבין שהוועדה המייעצת להתחדשות עירונית, שזו ועדה ממשלתית. רוצים עוד נציג של ארגון הרווחה.

<תומר רוזנר:>
ארגונים חברתיים.

<ערן ניצן:>
אלה כבר שניים. לדעתנו זה לא מאוזן.

<תומר רוזנר:>
ארגונים חברתיים.

<ערן ניצן:>
שני נציגים של שר הרווחה?

<היו"ר אלי כהן:>
אנחנו נסכים להכניס כאן תיקון. יהיה נציג נוסף שהכנסנו של הארגונים החברתיים וזה יהיה בהסכמה של שר הבינוי ושר הרווחה. זה ייצור את האיזון.

<עינת גנון:>
זאת ועדה ממשלתית.

<דוד ביטן (הליכוד):>
מה זה משנה? זאת ועדה מייעצת. 

<היו"ר אלי כהן:>
יהודה זמרת, בבקשה.

<יהודה זמרת:>
לפרוטוקול. שר הפנים, לאחר שבחן, ואמרנו שמבחינתו הוא מוותר על הבקשה למה שהוועדה אמרה לגבי קיום התייעצות - - -

<היו"ר אלי כהן:>
הוא מוותר על ההסתייגות שהוא הגיש.

<תומר רוזנר:>
על ההסתייגות להעביר לעיונו.

<יהודה זמרת:>
כן. להעביר לעיונו.

<תומר רוזנר:>
מוותר על זה.

<היו"ר אלי כהן:>
תודה רבה.

אם כן, אנחנו נעבור להצבעה על כל הסעיפים למעט, תומר, תגיד איזה סעיפים.

<תומר רוזנר:>
סעיף 5 שנוגע למנהל הרשות, סעיף 20(א) שנוגע לחובות הדיווח לוועדת הכספים, וסעיף 22(2) שנוגע לוועדת המשנה של הוועדה המחוזית.

נצביע על יתר הסעיפים כולל כל השינויים והתוספות.

<היו"ר אלי כהן:>
מי בעד הצעת החוק כולל כל השינויים שהוסכמו למעט שלושת הסעיפים שתומר ציין ומתייחסים למנהל הרשות, לחובות הדיווח לוועדת הכספים וועדת המשנה של הוועדה המחוזית?

<חיים ילין (יש עתיד):>
כבוד היושב ראש, סלח לי, אני כבר בחוסר אמון טוטלי על הסכמות ולכן אני לא יכול להצביע על שום דבר שלא כתוב ואני לא רואה אותו בכתב.

<היו"ר אלי כהן:>
מי בעד? 

<חיים ילין (יש עתיד):>
על מה אתם מצביעים? אין הסכמות.

<היו"ר אלי כהן:>
אדוני, בדמוקרטיה לא חייבים להגיע להסכמה. מי נגד?

הצבעה

בעד – רוב
נגד – מיעוט
הסעיפים נתקבלו.

<היו"ר אלי כהן:>
הסעיפים אושרו. תודה רבה. הישיבה נעולה. נתראה מחר בשעה 11:00.

<הישיבה ננעלה בשעה 22:15.>

